# NOTA INFORMATIVĂ

## **la proiectul legii bugetului de stat**

## **pe anul 2017**

**Introducere**

Proiectul de lege a bugetului de stat pe anul 2017 este elaborat conform cadrului legal și altor acte normative, care reglementează aspectele bugetar-fiscale.

La baza proiectului de buget au stat prognoza dezvoltării economiei în anul 2017 și obiectivele politicii bugetar fiscale pe anul 2017. De asemenea, priorităţile de politici care derivă din Programul de activitate a Guvernului, alte documente de politici şi strategii sectoriale, precum şi acordurile semnate/ ratificate cu partenerii de dezvoltare. De asemenea, s-a ținut cont de cadrul legislativ în vigoare și toate actele normative adoptate de Parlament și de către Guvern în anul 2016, care au impact asupra veniturilor și cheltuielilor bugetare pe anul 2017.

Provocarea principală pe anul 2017 și pe termen mediu reprezintă implementarea în continuare a reformelor structurale, consolidarea finanțelor publice și a stabilității financiare drept condiții primordiale pentru atingerea obiectivului durabilității bugetar-fiscale, prin menținerea unui deficit al bugetului public național la nivel sustenabil, evitînd riscurile legate de șocurile interne și externe, precum și dependența de asistența financiară externă.

În anul 2017, scenariul de prognoză macroeconomică prevede o redresare treptată a situației economice. Conform prognozelor, Produsul Intern Brut (PIB) în termeni reali față de anul 2016 va fi în creștere de 3,0 la sută.

Conform estimărilor, în anul 2017 veniturile bugetului public național vor fi în creștere cu 9,9 la sută față de volumul acestora precizat în anul 2016, deficitul bugetar atingînd nivelul de 3,0% din PIB față de 3,2% în anul 2016 precizat.

În aceste condiții, în proiectul bugetului pe anul 2017, un accent deosebit este pus pe corelarea strînsă a cadrului de cheltuieli cu cadrul de resurse disponibile prin sporirea eficacității și eficienței cheltuielilor publice, prioritizării programelor de cheltuieli și direcționării resurselor disponibile la programe de importanță vitală, fără a admite crearea de blocaje financiare în sistemul bugetar.

Ca structură, proiectul de lege a bugetului de stat pe anul 2017 cuprinde: partea textuală, cu prevederi generale și de ordin specific anului bugetar 2017 și anexele. De asemenea, proiectul de lege este însoțit de Nota informativă și alt material informativ adițional care conține tabele, destinat facilitării procesului de analiză și promovare a acestuia în Guvern și Parlament. Totodată, structura completă a proiectului de lege se regăsește în cuprins.

1. **Contextul macroeconomic**
   1. **Evoluția cadrului macroeconomic în anul 2016**

Economia Republicii Moldova după o recesiune din anul 2015 revine pe un trend ascendent, însă cu ritmuri foarte lente, rămînînd în continuare vulnerabilă șocurilor externe și interne. Creșterea cea mai semnificativă se datorează sectorului agricol, pe fundalul unui an mai favorabil comparativ cu anul precedent. Pe de altă parte investițiile au continuat să scadă, urmare a ratelor înalte a dobînzilor, dar și investițiilor publice modeste. Totodată, se atestă reducerea semnificativă a ratei inflației și deprecierea nesemnificativă a valutei naționale, ce a permis o relaxare a politicii monetare în a doua jumătate a anului.

*Produsul intern brut (PIB) a crescut în termeni reali.* Produsul intern brut în semestrul I 2016 a însumat 58,5 mild. lei, majorîndu-se faţă de perioada respectivă a anului 2015 cu 1,3% (în preţuri comparabile). Cea mai semnificativă influenţă asupra creşterii PIB a avut valoarea adăugată brută creată în comerț cu ridicata și cu amănuntul – cu 0,6 puncte procentuale (p.p.), informații și comunicații – 0,3 p.p., industria extractivă și prelucrătoare, agricultura, activități profesionale, științifice și tehnice cu cîte 0,2 p.p.

*Se înregistrează deflație.* În luna septembrie 2016 prețurile de consum s-au diminuat cu 0,7% față de decembrie 2015, comparativ cu rata inflației de 9,5% din aceeași perioadă a anului 2015. Rata inflaţiei anuală a constituit 3%, fiind sub limita ţintei inflaţiei stabilite de BNM (5% +/-1,5%).

*Leul moldovenesc**s-a depreciat ușor faţă de dolarul SUA, dar mai pronunțat - faţă de euro*. De la începutul anului 2016 moneda naţională a marcat o depreciere de 0,5% faţă de dolarul SUA în termeni nominali (de la 19,66 lei pentru 1 dolar american la 01.01.2016 pînă la 19,76 lei la 30.09.2016). Leul moldovenesc s-a depreciat faţă de euro cu 3,2%. Principalii factori care au determinat fluctuațiile monedei naționale au fost diminuarea exporturilor și remiterilor valutare de peste hotare, oscilaţiile dolarului SUA pe pieţele valutare internaţionale și politica monetară strictă a BNM.

*Exporturile şi importurile* s-au diminuat ușor, intrînd pe un trend ascendent în a doua jumătate a anului. În ianuarie-septembrie 2016 exporturile au scăzut cu 1%, iar importurile - cu 2,2%. Soldul negativ al balanţei comerciale a constituit 1463,2 mil. dolari SUA, faţă de 1514,8 mil. dolari SUA în ianuarie-septembrie 2015. Gradul de acoperire a importurilor cu exporturi în ianuarie-septembrie 2016 a constituit 49,5%, față de 48,9% înregistrat în aceeași perioadă din anul 2015.

*Sectorul industrial stagnează.* Volumul producţiei industriale în ianuarie-septembrie 2016 este inferior celui din perioada similară a anului 2015 cu 0,2%. Volumul producţiei industriei prelucrătoare s-a majorat cu 1,7%, iar a producţiei industriei extractive și a producţiei şi furnizării de energie electrică şi termică, gaze, apă caldă şi aer condiţionat s-a diminuat cu 16,7% și, respectiv, 7,8%.

*Volumul producţiei agricole a crescut semnificativ*. Producţia agricolă în ianuarie-septembrie 2016 a înregistrat o creştere de 18,9% (în preţuri comparabile) faţă de perioada respectivă a anului trecut. Majorarea producţiei agricole a fost determinată de creșterea atît a producţiei vegetale cu 28,4%, cît și a producției animaliere cu 2,4%.

*Investiţiile s-au diminuat semnificativ.* În semestrul I 2016 volumul investiţiilor în active materiale pe termen lung a însumat circa 5,4 mild. lei, cu o descreştere de 21% (în preţuri comparabile) faţă de semestrul I 2015. Din acestea, lucrările de construcţii-montaj au constituit circa 2,6 mild. lei şi s-au diminuat cu 17,7%, respectiv.

*Situația în sfera socială.*Cîştigul salarial nominal mediu lunar al unui salariat din economia naţională pentru 9 luni ale anului 2016 a constituit 4940,8 lei şi s-a majorat cu 9,2% faţă de aceeași perioadă a anului 2015. În termeni reali salariul s-a majorat cu 5,3%. Rata șomajului (proporția șomerilor (conform Biroului Internaţional al Muncii) în populația activă) la nivel de țară pentru trimestrul II 2016 a înregistrat 4%, fiind cu 0,1 p.p. mai mică față de trimestrul II 2015.

Comparativ cu prognoza din iulie 2016, la majoritatea indicatorilor se înregistrează o tendință mai favorabilă celei prognozate, astfel așteptările privind evoluția economică în anul 2016 în ansamblu fiind mai optimiste decît cele prognozate. Prognoza macroeconomică actualizată în iulie 2016 și indicatorii efectiv atinși în 9 luni ale anului 2016 se prezintă în tabelul de mai jos.

| Indicatorii | Unitatea de măsură | 2014 | 2015 | 2016 | |
| --- | --- | --- | --- | --- | --- |
| Efectiv | | Pronostic din 20.07.2016 | Efectiv 9 luni |
| ***Produsul intern brut nominal*** | *mild. lei* | *112* | *122,2* | *132,7* | *58,5\** |
| *faţă de anul precedent în preţuri comparabile* | *%* | *104,8* | *99,5* | *102* |  |
| *101,3\** |
| ***Indicele preţurilor de consum*** |  |  |  |  |  |
| *mediu anual* | *%* | *105,1* | *109,7* | *106,8* | *103* |
| *la sfîrşitul anului* | *%* | *104,7* | *113,6* | *103,5* | *99,3* |
| ***Cursul de schimb al leului*** |  |  |  |  |  |
| *mediu anual* | *lei/USD* | *14,04* | *18,82* | *20* | *19,89* |
| *la sfîrşitul anului* | *lei/USD* | *15,62* | *19,66* | *20,5* | *19,76* |
| ***Exporturi*** | *mil.USD* | *2339,5* | *1966,9* | *1875* | *1432,7* |
| *faţă de anul precedent* | *%* | *96,3* | *84,1* | *95* | *99* |
| ***Importuri*** | *mil.USD* | *5317* | *3986,8* | *3750* | *2895,9* |
| *faţă de anul precedent* | *%* | *96,8* | *75* | *94* | *97,8* |
| ***Soldul balanţei comerciale*** | *mil.USD* | *-2977,4* | *-2019,9* | *-1875* | *-1463,2* |
| ***Producţia industrială*** *în preţuri curente* | *mild. lei* | *43,5* | *46,6* | *49,4* |  |
| *27,4* |
| *faţă de anul precedent în preţuri comparabile* | *%* | *107,3* | *100,6* | *102* |  |
| *99,8* |
| ***Producţia agricolă*** *în preţuri curente* | *mild. lei* | *27,3* | *26,8* | *29,7* |  |
| *20,7* |
| *faţă de anul precedent în preţuri comparabile* | *%* | *108,6* | *86,2* | *108* |  |
| *118,9* |
| ***Investiţiile în active materiale pe termen lung*** | *mild. lei* | *20,8* | *20,8* | *21,6* |  |
| *9,8* |
| *faţă de anul precedent în preţuri comparabile* | *%* | *102,3* | *91,2* | *101* |  |
| *82,4* |
| ***Salariul nominal mediu lunar*** | *lei* | *4172* | *4610,9* | *4925* | *4967,1* |
| *faţă de anul precedent: nominal* | *%* | *110,8* | *110,5* | *106,8* | *109,2* |
| *real* | *%* | *105,4* | *100,7* | *100* | *101,4* |
| ***Fondul de remunerare a muncii*** | *mild. lei* | *30,1* | *33,1* | *35,3* | *25,1* |
| *faţă de anul precedent: nominal* | *%* | *109,9* | *109,8* | *106,6* | *106,9* |
| *real* | *%* | *104,5* | *100,1* | *99,8* | *99,3* |
| *\*Semestrul I, 2016* |  |  |  |  |  |

* 1. **Prognoza macroeconomică pentru anii 2017-2019**

Pentru anii 2017-2019 se prognozează o *creştere a PIB de 3% - 3,5% anual*. La baza acestei creşteri vor sta următoarele premise:

* îmbunătăţirea contextului economico-financiar la nivel mondial;
* promovarea mai intensă a exporturilor pe piața UE;
* dezvoltarea şi susţinerea întreprinderilor din sectorul privat din partea statului;
* dezvoltarea sectorului real al economiei, inclusiv prin atragerea investiţiilor străine directe în economia naţională;
* promovarea unei politici fiscale prudente şi implementarea reformelor menite să reducă cheltuielile publice ineficiente;
* asigurarea stabilităţii financiare prin menţinerea ratei inflaţiei la nivel admisibil şi stabilităţii cursului de schimb etc.

Pentru anii 2017-2019 se prognozează o depreciere ușoară a monedei naționale. Astfel*, cursul de schimb mediu anual* va varia de la 20,00 lei în anul 2017 pînă la 21,70 lei pentru un dolar SUA în anul 2019.

Menţinerea relativă a cursului de schimb va contribui la stabilitatea preţurilor. Astfel, *indicele preţurilor de consum mediu anual* pentru anii 2017- 2019 se prognozează la nivel de 104,4%-5%.

*Factorul important care va contribui la creşterea economiei naţionale* va fi majorarea investiţiilor în active materiale pe termen lung ca sursă principală de creştere economică, contribuind la: (i) crearea noilor locuri de muncă; (ii) creşterea competitivităţii produselor autohtone pe piaţa externă; (iii) majorarea ofertei interne, satisfacerea mai deplină a cererii solvabile, inclusiv prin substituirea importurilor; (iv) extinderea bazei productive şi, respectiv, a celei de impozitare şi crearea surselor suplimentare pentru bugetul public naţional. Însă, avînd în vedere situația economică curentă se prevede că, volumul investiţiilor în active materiale pe termen lung se va majora cu o rată medie anuală de circa 2,7% în anii 2017-2019.

*Exporturile* se vor majora în anii 2017-2019 cu circa 9,3% anual. Factorii care vor contribui la majorarea treptată a exporturilor în perioada de prognoză sînt: restabilirea cererii externe, ofertei interne la produsele agricole, creşterea calitativă a exporturilor, în special, datorită investiţiilor efectuate în extinderea şi reînnoirea bazei tehnologice, şi respectiv, integrarea produselor moldoveneşti în fluxurile internaţionale.

*Importurile* vor creşte în perioada de prognoză cu circa 8,7% anual. Creşterea volumului importurilor va fi condiţionată de restabilirea cererii interne, în special, pentru materia primă de import din partea mediului de afaceri; majorarea fluxului de investiţii, în special a maşinilor, aparatelor electrice, produselor minerale. Ponderea majoră în totalul importurilor va reveni, ca de obicei, resurselor energetice, datorită creşterii economice preconizate în sectoarele de bază ale economiei, dar mai ales a preţurilor la gaze naturale şi petrol. De asemenea, la sporirea importurilor va contribui cererea în creștere a populaţiei pentru bunurile importate, condiţionată de creşterea veniturilor şi transferurilor de peste hotare.

Prin urmare, *soldul negativ al balanţei comerciale* se va majora de la 2015 mil. dolari în anul 2017 pînă la 2325 mil. dolari în anul 2019.

Conform estimărilor, creşterea PIB în anii 2017-2019 va fi generată de: creşterea anuală în termeni reali a *producţiei industriale* cu 4,7% şi a *producţiei agricole* cu 4,3%; în rezultatul reorientării politicii investiţionale spre programe de performanţă, modernizării întreprinderilor autohtone, infrastructurii şi dezvoltării micului business.

Avînd la bază aceste tendinţe, se estimează că *produsul intern brut* în anii 2017-2019 va evolua cu o rată medie de circa 3,3% creştere reală anuală. Vor avea loc şi unele schimbări în structura PIB: pe categorii de resurse - va creşte ponderea valorii adăugate brute de la 84,8% (în anul 2016) pînă la 85,7% (în anul 2019); pe categorii de utilizări - se va micșora ponderea consumului final de la 106,2% pînă la 102,1%, valorii negative a exportului net – de la 27,6% pînă la 24,7%. Totodată, ponderea formării brute de capital fix se va majora de la 22,9% pînă la 23,9%

În perioada anilor 2017-2019 *cîștigul salarial mediu lunar al unui salariat* în ansamblu pe economie se va majora cu circa 17,9% şi va atinge 6250 lei în anul 2019, iar fondul de remunerare a muncii se va majora cu circa 18,3%, atingînd suma de 44,6 mild. lei sau 26,4% în raport cu PIB. Creşterea cîștigului salarial mediu lunar şi a fondului de remunerare a muncii va fi condiționată de înviorarea sectorului real, în special, din contul dezvoltării sectorului privat.

Prognoza macroeconomică pentru perioada 2016-2019 se prezintă în Tabelul nr.1 la prezenta Notă informativă.

1. **Politica bugetar-fiscală**

***2.1. Politica fiscală și vamală***

Proiectul de lege privind realizarea politicii fiscale și vamale și perfecționarea legislației fiscale și vamale pentru anul 2017, conține în principal următoarele măsuri de politică fiscală și vamală cu impact bugetar:

|  | **Măsurile de politică fiscală și vamală** | **mil.lei** |
| --- | --- | --- |
| 1 | Majorarea mărimii tranşelor de venit impozabile, precum şi a mărimii scutirii anuale personale, scutirii anuale personale majore şi scutirii anuale pentru persoanele întreţinute la rata inflaţiei. | -82,9 |
| 2 | Introducerea unui sistem de impozitare unic pentru activităţile profesionale în sectorul justiţiei (avocat în cadrul cabinetului avocatului şi/sau biroului asociat de avocaţi, notarul public, executorul judecătoresc, administrator autorizat, mediator în cadrul biroului individual al mediatorului şi/sau biroului asociat de mediatori). Cota impozitului fiind propusă în mărime de 18% din diferenţa de venituri şi cheltuieli. Concomitent persoanele respective urmează să achite taxa pentru amenajarea teritoriului (taxa locală). | 7,7 |
| 3 | Majorarea cotei impozitului veniturilor persoanelor fizice cetăţeni obţinute din transmitere în posesie şi/sau în folosinţă (locaţiune, arendă, uzufruct) proprietate imobiliară unor altor persoane fizice cetăţeni de la 5% la 10%. | 2,7 |
| 4 | Majorarea impozitului pe venitul persoanei fizice cetăţeni din livrarea agenţilor economici a producţiei din fitotehnie şi horticultură în formă naturală, inclusiv a nucilor şi a produselor derivate din nuci, şi a producţiei din zootehnie în formă naturală, în masă vie şi sacrificată, cu excepţia laptelui natural, de la 2% la 3%. | 4,2 |
| 5 | Introducerea cotei standard a TVA la serviciile legate de operaţiunile de acordare de licenţe şi eliberare de brevete referitoare la obiectele proprietăţii industriale, precum şi cele referitoare la obiectele dreptului de autor şi ale drepturilor conexe. | 80,0 |
| 6 | Scutirea de TVA a scuterelor cu motor electric de la poziția tarifară 871190900 | -0,2 |
| 7 | Majorarea cotelor accizelor produselor petroliere în vederea ajustării graduale a acestora în conformitate cu Directivele Uniunii Europene. (la creşterea PIB nominal - 9%) | 132,9 |
| 8 | Ajustarea cotelor accizelor stabilite în sume fixe (băuturi alcoolice, oxigen; azot; alte tutunuri şi înlocuitori de tutun fabricate), la rata inflaţiei prognozată pentru anul 2017 (5%). | 28,8 |
| 9 | Majorarea cotei accizului pentru ţigaretele cu filtru şi fără filtru, în vederea ajustării graduale a acestora la nivelul ţărilor din regiune, inclusiv la standardele europene. | 300,4 |
| 10 | Excluderea din mărfuri supuse accizelor acele categorii de mărfuri pentru care aplicarea accizului s-a dovedit a fi ineficientă, şi anume: aparate de înregistrare a sunetului (8519), aparate video (852110, 852190000), aparate de recepţie pentru radiodifuziune (8527). | -1,3 |
| 11 | Majorarea intervalelor de impozitare a cotei maxime de la ,,0,3%” la ,,0,4%”, precum şi a cotei  pentru bunurile imobiliare cu altă destinaţie decât cea locativă sau agricolă, exceptând garajele şi terenurile pe care acestea sunt amplasate şi loturile întovărăşirilor pomicole cu sau fără construcţii amplasate pe ele de la ,,0,1%” la ,,0,4%”. | 131,0 |
| 12 | Excluderea dreptului contribuabililor să beneficieze de o reducere cu 15% a sumei impozitului pe bunuri imobiliare ce urmează a fi achitat în cazul achitării sumei integrale a impozitului funciar pentru anul fiscal în curs până la data de 30 iunie a anului respectiv. | 40,0 |
| 13 | Extinderea facilităţilor fiscale prevăzute în prezent pentru companii IT şi angajaţii acestora până în anul 2020 inclusiv. | -35,0 |
| 14 | Revizuirea unor taxe vamale pentru anumite categorii de produse în conformitate cu angajamentele asumate în cadrul OMC. | -6,0 |
| **TOTAL** | | **604,3** |

***2.2. Politica în domeniul cheltuielilor***

Pentru anul 2017 în domeniul cheltuielilor se prevede asigurarea implementării în continuare a priorităţilor de politici, care derivă din Programul de activitate al Guvernului şi documentele de politici naţionale şi sectoriale, aşa precum:

* reformarea sistemului educaţional, inclusiv reforma descentralizării financiare;
* modernizarea sistemului şi sporirea calităţii serviciilor de sănătate, inclusiv implementarea în continuare a programelor naționale și speciale în domeniul ocrotirii sănătății;
* sustenabilitatea financiară a sistemului de protecție socială, inclusiv asigurarea financiară a familiilor cu copii și copiilor rămași temporar fără ocrotirea părintească;
* sporirea calităţii şi eficienţei, precum şi combaterea corupţiei în domeniul ordinii publice și securității naționale;
* trecerea la standarde noi de pregătire a trupelor în domeniul apărării naționale;
* dezvoltarea investiţiilor în infrastructura de drumuri, inclusiv reabilitarea drumurilor naționale, locale și de conexiune cu centrele sociale;
* ameliorarea climatului de afaceri, inclusiv susținerea întreprinderlor mici și mijlocii;
* crearea și modernizarea infrastructurii rurale pentru dezvoltarea activităților antreprenoriale;
* modernizarea și restructurarea lanțului agroalimentar la cerințele internaționale, promovarea producției agricole cu valoare adăugată înaltă;
* integrarea sectorului energetic național în piața energetică europeană, implementarea proiectelor de eficiență energetică;
* măsuri de reducere a poluării mediului, dezvoltarea infrastructurii regionale de eliminare, colectare selectivă și reciclare a deșeurilor, acces sporit la sistem sigur de apă potabilă de calitate și la servicii de sanitație;
* reabilitarea edificiilor culturale;
* alte priorităţi din cadrul sectoarelor, care fac subiectul strategiilor sectoriale de cheltuieli.

**III. Datoria de stat**

***3.1. Datoria de stat și deservirea acesteia în anul 2016***

Soldul datoriei de stat la situaţia din 31 decembrie 2016 va constitui 53 926,5 mil. lei, dintre care datoria de stat externă 60,1% şi datoria de stat internă 39,9%, înregistrînd o majorare de 20 417,2 mil. lei faţă de 31 decembrie 2015, preponderent din contul majorării datoriei de stat interne. Ponderea datoriei de stat în PIB la sfîrşitul anului 2016 va constitui 40,6%, sau cu 13,2 p.p. mai mult decît executat în anul 2015.

*Datoria de stat externă.* Conform estimărilor, soldul datoriei de stat externe, la situaţia din 31 decembrie 2016, va constitui 32 406,8 mil. lei (echivalentul a 1 580,8 mil. dolari SUA). Ponderea soldului datoriei de stat externe în PIB va constitui 24,4 la sută.

Majorarea cu 6 123,0 mil. lei (243,8 mil. dolari SUA) a soldului datoriei de stat externe, comparativ cu situaţia din 31 decembrie 2015, este cauzată de majorarea intrărilor de împrumuturi de stat externe și fluctuația pozitivă a cursului de schimb.

*Datoria de stat internă.* La situaţia din 31 decembrie 2016 soldul datoriei de stat interne va constitui 21 519,6 mil. lei, dintre care:

- VMS emise pe piaţa primară - 6 115,0 mil. lei (28,4%);

- VMS convertite - 2 063,4 mil. lei (9,6%);

- VMS emise pentru executarea a obligaţiilor

de plată derivate din garanţiile de stat - 13 341,2 mil.lei (62,0%).

Comparativ cu situaţia din 31 decembrie 2015, datoria de stat internă se va majora cu 14 294,2 mil. lei. Modificarea datoriei de stat interne se va produce din contul majorării emisiunii VMS pe piaţa primară cu 953,0 mil. lei şi emisiunii VMS în sumă de 13 341,2 mil. lei în vederea executării de către Ministerul Finanțelor a obligațiilor de plată derivate din garanțiile de stat nr.807 din 17 noiembrie 2014 și nr.101 din 1 aprilie 2015, acordate Băncii Naționale a Moldovei de către Ministerul Finanțelor pentru garantarea creditelor de urgență.

*Cheltuielile pentru serviciul datoriei de stat.* Cheltuielile legate de serviciul datoriei de stat în anul 2016 se estimează în sumă de 1 761,5 mil. lei, ceea ce constituie o majorare cu 718,2 mil. lei sau cu 68,8% comparativ cu valoarea executată în anul 2015, cauzată preponderent de majorarea serviciului datoriei de stat interne.

*Serviciul datoriei de stat externe.* Pentru serviciul datoriei de stat externe în anul 2016 urmează a fi utilizate mijloace băneşti în sumă de 296,5 mil. lei.

Comparativ cu valoarea executată în anul 2015, cheltuielile pentru *serviciul datoriei de stat externe* vor înregistra o majorare cu 46,8 mil. lei sau cu 18,7%. Acest fapt este legat de majorarea sumelor destinate achitării dobînzilor pentru împrumuturile de stat externe, precum şi datorită deprecierii monedei naţionale vizavi de alte valute străine.

*Serviciul datoriei de stat interne.* Pentru serviciul datoriei de stat interne în anului 2016 vor fi utilizate mijloace băneşti în sumă de 1465,0 mil. lei.

Comparativ cu cele executate în anul 2015, acestea sînt mai mari cu 671,4 mil. lei. Acest fapt este legat de majorarea ratei dobînzii la VMS comercializate prin licitaţii, ce concomitent a atras după sine şi majorarea ratelor dobînzii la VMS convertite, aflate în portofoliul Băncii Naţionale a Moldovei.

***3.2. Politica în domeniul datoriei de stat pentru anii 2017-2019***

*Obiectivul fundamental* al managementului datoriei de stat va consta în asigurarea necesităţilor de finanţare ale bugetului de stat la nivel acceptabil de cheltuieli pe termen mediu şi lung în condiţiile limitării riscurilor implicate.


În scopul atingerii obiectivului fundamental, vor fi prioritare următoarele obiective specifice de gestionare a datoriei de stat în perioada anilor 2017-2019:

* Dezvoltarea pieţei interne a valorilor mobiliare de stat;
* Îmbunătăţirea managementului riscului operaţional aferent datoriei de stat.

***3.3. Datoria de stat și deservirea acesteia în anul 2017 și estimări 2018-2019***

Soldul datoriei de stat la situaţia din 31 decembrie 2017 va constitui 60 815,9 mil. lei, dintre care 65,1% datorie de stat externă şi 34,9% datorie de stat internă, înregistrînd o majorare de 6 889,4 mil. lei faţă de scontat pentru 31 decembrie 2016. Ponderea datoriei de stat în PIB la sfîrşitul anului 2017 va constitui 42,6%, sau cu 2,0 p.p. mai mult decît scontat pentru finele anului 2016.

Pentru anul 2018, se estimează că soldul datoriei de stat se va majora cu 12,8%, iar în 2019 aceasta se va majora cu 9, 0% şi va constitui 74 759,7 mil. lei, situîndu-se la nivelul de 44,2% pondere în PIB.

*Datoria de stat externă.* Pe parcursul anului 2017 vor fi *valorificate împrumuturi de stat externe* în sumă de 7 397,2 mil. lei (echivalentul a 362,6 mil. dolari SUA) și *rambursate împrumuturi de stat externe* în valoare de 1 898,2 mil. lei (echivalentul a 93,0 mil. dolari SUA). Ca urmare, la situația din 31 decembrie 2017, conform estimărilor, *soldul datoriei de stat externe* va constitui 39 564,3 mil. lei (echivalentul a 1 893,0 mil. dolari SUA), ceea ce reprezintă o majorare cu 19,7% față de soldul scontat al datoriei de stat externe la situația din 31 decembrie 2016. În valori nominale, majorarea soldului datoriei de stat externe se explică prin depășirea sumelor intrărilor externe preconizate pentru anul 2017 asupra rambursărilor pentru același an. Totodată, ca pondere în PIB, soldul datoriei de stat externe va înregistra la finele anului 2017 o creştere cu 3,3 p.p. față de anul 2016 şi va constitui 27,7% din produsul intern brut.

În anii 2018-2019 datoria de stat externă va crește de la 46 362,2 mil. lei (echivalentul a 2 156,4 mil. dolari SUA) la finele anului 2018 până la 50 306,9 mil. lei (echivalentul a 2 266,1 mil. dolari SUA) la finele anului 2019.

*Datoria de stat internă.* La capitolul *finanţare internă*, în anul 2017 se preconizează răscumpărarea VMS emise pe piaţă primară în suma netă de 218,0 mil.lei şi răscumpărarea VMS emise pentru executarea garanţiilor de stat în sumă de 50,0 mil.lei.

Astfel, la situaţia din 31 decembrie 2017 datoria de stat internă va constitui 21 251,6 mil. lei, dintre care:

- VMS emise pe piaţa primară – 5 897,0 mil. lei (27,8%);

- VMS convertite - 2 063,4 mil. lei (9,7%);

- VMS emise pentru executarea a obligaţiilor

de plată derivate din garanţiile de stat - 13 291,2 mil.lei (62,5%).

În anii 2018-2019 datoria de stat internă va crește de la 22 564,6 mil. lei la finele anului 2018 pînă la 24818,6 mil. lei la finele anului 2019.

*Cheltuielile pentru serviciul datoriei de stat* în anul 2017 se estimează în sumă de 1 945,8 mil. lei, ceea ce constituie o majorare cu 184,3 mil. lei sau cu 10,5% comparativ cu valoarea precizată pentru anul 2016.

Pentru anul 2018 se estimează că serviciul datoriei de stat se va diminua cu 7,6% iar în anul 2019 se va majora cu 11,7% şi va constitui 2 008,8 mil. lei.

Pentru *serviciul datoriei de stat externe* se estimează cheltuieli în sumă de 472,7 mil. lei (echivalentul a 23,2 mil. dolari SUA). Comparativ cu valoarea precizată în anul 2016, acestea vor înregistra o majorare cu 176,2 mil. lei (echivalentul a 8,6 mil. dolari SUA), cauzată de majorarea sumelor destinate achitării dobînzilor pentru împrumuturile de stat externe contractate şi intrate în vigoare în a doua jumătate a anului 2016 (Acordul privind asistenţa financiară rambursabilă între România şi Republica Moldova; Acordul de finanţare dintre Republica Moldova şi Asociaţia Internaţională pentru Dezvoltare pentru realizarea proiectului *„Îmbunătăţirea drumurilor locale”;* Acordul de finanţare dintre Republica Moldova şi Asociaţia Internaţională pentru Dezvoltare pentru realizarea proiectului *„Modernizarea administrării fiscale”;* Acordul de împrumut dintre Republica Moldova şi Banca Internaţională pentru Reconstrucție și Dezvoltare pentru realizarea proiectului ,,*Modernizarea administrării fiscale”;* Acordul de împrumut dintre Republica Moldova şi Asociaţia Internaţională pentru Dezvoltare, Banca Internaţională pentru Reconstrucție și Dezvoltare *„DPO 2”;* Împrumutul de stat extern acordat de către Fondul Monetar Internaționalprin intermediul mecanismului extins de creditare (ECF) şimecanismului de finanțare extinsă (EFF); Acordul de finanţare dintre Republica Moldova şi Asociaţia Internaţională pentru Dezvoltare – a doua finanțare adiţională pentru realizarea proiectului *„Agricultura Competitivă”*), precum şi datorită deprecierii monedei naţionale vizavi de alte valute străine.

*Serviciul datoriei de stat interne.* În anul 2017 cheltuielile pentru serviciul datoriei de stat interne se estimează în sumă de 1473,1 mil. lei. Comparativ cu cele precizate pe anul 2016, cheltuielile prevăzute în anul 2017 sînt mai mari cu 8,1 mil. lei sau cu 0,5% în legătură cu deservirea costisitoare a VMS emise anterior la rate ale dobînzi de pînă la 26,5%, precum și serviciul VMS emise pentru executarea garanțiilor de stat.

Din suma totală de 1473,1 mil. lei pentru serviciul datoriei de stat interne în anul 2017, serviciul *VMS emise pe piaţa primară,* *VMS convertite* şi *VMS emise pentru executarea a obligaţiilor de plată derivate din garanţiile de stat* vor constitui 648,6 mil. lei, 206,3 mil.lei şi 618,2 mil. lei, respectiv.

**IV. Estimarea bugetului public naţional pe anul 2017**

Parametrii bugetului public naţional au fost estimaţi reieşind din politica bugetar-fiscală şi prognoza indicatorilor macroeconomici pe anul 2017, prezentați de către Ministerul Economiei.

***Veniturile bugetului public naţional*** se estimează în sumă de circa 51 077,6 mil. lei, cu 4 604,8 mil. lei sau cu 9,9 la sută mai mult faţă de estimările precizate în anul 2016, iar ca pondere în PIB - la nivel de 35,8 la sută, cu 0,8 p.p. mai mult decît în anul 2016.

Creșterea veniturilor BPN cu 4,6 mlrd. lei se datorează în special:

* creșterii economice și altor măsuri - cu 3,1 mlrd. lei;
* creșterii intrărilor de granturi – cu 0,8 mlrd.lei;
* impactului măsurilor politicii fiscale – cu 0,7 mlrd. lei.

Evoluţia veniturilor bugetului public naţional pe anii 2015-2017 se prezintă în diagrama ce urmează:

**43665,0**

**46472,8**

**51077,6**

***35,7***

***35,0***

***35,8***

33,0

34,0

35,0

36,0

37,0

38,0

39,0

0,0

10000,0

20000,0

30000,0

40000,0

50000,0

2015

2016

2017

executat

precizat

estimat

**%**

**mil. lei**

Venituri BPN, total

Ponderea veniturilor totale ?n PIB

Evoluţia veniturilor pe componente a bugetului public naţional, pe anii 2015-2017, se prezintă în următorul tabel:

*mil.lei*

**(+;-)**

**%**

**Bugetul Public National**

**43665,0**

**46472,8**

**51077,6**

**4604,8**

**9,9%**

**Bugetul de stat**

**28038,5**

**29641,6**

**32839,2**

**3197,6**

**10,8%**

*inclusiv transferuri*

*53,2*

*10*

**Bugetele UAT**

**11039**

**11530,1**

**12059,3**

**529,2**

**4,6%**

*inclusiv transferuri*

*7504*

*7957,3*

*8230,4*

*273,1*

*3,4%*

**Bugetul asigurărilor sociale de stat**

**13432,5**

**15049,1**

**16410,7**

**1361,6**

**9,0%**

*inclusiv transferuri*

*4153*

*5047,3*

*5530,8*

*483,5*

*9,6%*

*dintre care pentru acoperirea*

*deficitului*

*862,8*

*1340,6*

*1427,8*

*87,2*

*6,5%*

**Fondurile de asigurare obligatorie de**

**asistenţă medicală**

**5062,9**

**5779,3**

**6141,6**

**362,3**

**6,3%**

*inclusiv transferuri*

*2197,7*

*2512,7*

*2593*

*80,3*

*3,2%*

**2015**

**executat**

**2016**

**precizat**

**Estimat 2017 fata de**

**precizat 2016**

**2017 estimat**



Tendințele acumulărilor de venituri pe componentele bugetului public național (cu excepția transferurilor între componente), pe anii 2015-2017, se prezintă în diagrama care urmează:

În structura bugetului public național, încasările veniturilor bugetului de stat dețin 64,2 la sută și vor însuma 32 820,2 mil. lei (fără transferuri). În comparație cu precizat 2016 aceste venituri vor crește cu 3 188,6 mil.lei sau cu 11,1 la sută.

Creșterea semnificativă a veniturilor bugetului de stat se va produce în special din contul impozitelor și taxelor cu 2 197,4 mil.lei sau 8,4 la sută, intrărilor de granturi - 967,6 mil.lei sau 47,0 la sută. Creșterea veniturilor bugetului de stat fără granturi va constitui 8,1 la sută.

Ponderea încasărilor la bugetul asigurărilor sociale de stat în bugetul public național va constitui 21,3 la sută, fiind estimate în sumă de 10 879,9 mil.lei (fără transferuri). Comparativ cu precizat 2016 veniturile proprii vor creşte cu 878,1 mil.lei sau cu 8,8 la sută.

Veniturile fondurilor asigurării obligatorii de asistenţă medicală în structura bugetului public național constituie 6,9 la sută, fiind prognozate în sumă de 3 548,6 mil.lei (fără transferuri). Comparativ cu precizat anului 2016, veniturile proprii ale fondurilor date vor înregistra o creştere cu 282,0 mil.lei sau cu 8,6 la sută.

Veniturile bugetelor locale în structura bugetului public național vor deține 7,5 la sută fiind estimate în sumă de 3 828,9 mil.lei (fără transferuri). Comparativ cu anul 2016, veniturile se estimează cu 256,1 mil.lei mai mult, sau cu 7,2 la sută. Creșterea veniturilor din contul impozitelor și taxelor constituie circa 352,6 mil. lei. Totodată, în anul 2017 nu se prevăd intrări din granturi pentru programe implementate la nivel local.

Structura veniturilor bugetului public naţional pe anul 2017, în *aspectul clasificației economice*, se prezintă în următoarea diagramă:



Partea majoră în structura veniturilor bugetului public naţional o deţin impozitele si taxele, astfel în anul 2017 acestea vor constitui circa 61,8 la sută (31 560,0 mil. lei), faţă de 60,3 la sută (29 010,0 mil. lei) în anul 2016. Din totalul acestora, 72,3 la sută le revin impozitelor si taxelor pe mărfuri și servicii (22 830,8 mil. lei), 21,9 la sută - impozitelor pe venit (6 894,7 mil. lei), 4,0 la sută taxelor asupra comerțului exterior și operațiunilor externe (1 265,5 mil. lei) și 1,8 la sută impozitelor pe proprietate (569,0 mil. lei). Ca pondere în PIB impozitele și taxele vor deține în anul 2017 - 22,1%, cu 0,2 p.p mai mult decît în anul 2016.

Cele mai mari ponderi din totalul impozitelor și taxelor pe mărfuri și servicii în anul 2017 le revin TVA și accizelor care vor reprezinta 70,1 la sută și respectiv, 22,0 la sută.

Structura impozitelor și taxelor pe anul 2017 se prezintă în următoarea diagramă:



Contribuțiile și primele de asigurări obligatorii reprezintă 28,2 la sută din totalul veniturilor bugetului public național și se prognozează în sumă de 14 417,0 mil. lei. Din acestea 75,4% revine contribuțiilor de asigurări sociale de stat obligatorii (10 875,0 mil. lei), iar 24,6% primelor de asigurare obligatorie de asistență medicală (3 542,0 mil. lei). Ca pondere în PIB această grupă de venituri reprezintă circa 10,1 la sută, fiind la nivelul anului 2016.

În structura veniturilor BPN, granturile se prognozează să dețină circa 5,9 la sută (3 025,7 mil. lei). Din totalul granturilor, cele destinate susținerii bugetului reprezintă circa 67,7 la sută (2 051,3 mil. lei), restul 32,3% (974,4 mil. lei) fiind destinate proiectelor finanțate din surse externe. Granturile destinate suportului bugetar sînt preconizate integral din partea Uniunii Europene. Ponderea granturilor în PIB va constitui 2,1 la sută.

Evoluția granturilor externe ale BPN, 2015-2017 se prezintă în tabelul care urmează.

executat

precizat

estimat

2015

2016

2017

**Granturi**

1905,6

2195,8

3025,7

*dintre care*

*Granturi pentru susținerea bugetului*

*0*

*1198,6*

*2051,3*

*Granturi pentru proiectele finanțate din surse externe*

*1905,6*

*997,2*

*974,4*

**Granturi**

101,3

109,8

148,3

*dintre care*

*Granturi pentru susținerea bugetului*

0,0

59,9

100,6

*Granturi pentru proiectele finanțate din surse externe*

101,3

49,9

47,8

(mil. lei)

(mil. $ SUA)

Alte venituri ale bugetului public național se prognozează în sumă de 2 074,9 mil. lei sau circa 4,1 la sută din totalul veniturilor. Circa 66,2 la sută din acestea reprezintă veniturile colectate de către instituțiile bugetare în urma comercializării mărfurilor și serviciilor, locațiunii bunurilor. Donațiile voluntare se prognozează în sumă de 86,8 mil.lei, veniturile din proprietate - 308,5 mil.lei, încasări din amenzi și sancțiuni - 218,5 mil.lei, alte venituri – 87,5 mil.lei.

Structura altor venituri ale BPN pe anul 2017 se prezintă în următoarea diagramă:



***Cheltuielile bugetului public naţional*** pe anul 2017 prevăd asigurarea activităților și măsurilor de politici, care derivă din documentele de politici naţionale şi sectoriale, caracteristice pentru fiecare componentă a bugetului public naţional.

Volumul estimat al cheltuielilor publice constituie 55 367,2 mil.lei, cu o creștere de 8 904,1 mil.lei faţă de rezultatele anului 2015 *(în condiții comparabile)* și de 4 622,4 mil.lei față de prevăzut pe anul 2016. Raportate către PIB, cheltuielile publice sînt în creștere de la 38,0% - în anul 2015 pînă la 38,8% - în anul 2017.

Evoluţia cheltuielilor bugetului public naţional în anii 2015-2017 *(în condiții comparabile)*, se prezintă în diagrama ce urmează:



Evoluţia cheltuielilor bugetului public naţional pe componente bugetare în anii 2015-2017, se prezintă în tabelul care urmează:

*mil.lei*

|  | 2015 executat (în condiții comparabile) | 2016 prevăzut | 2017 proiect | *Proiect 2017 către:* | | | |
| --- | --- | --- | --- | --- | --- | --- | --- |
| 2015 executat | | 2016 prevăzut | |
| +,- | % | +,- | % |
| Bugetul public naţional, total | 46463,1 | 50744,8 | 55367,2 | 8904,1 | 119,2 | 4622,4 | 109,1 |
| *inclusiv:* |  |  |  |  |  |  |  |
| Bugetul de stat, total | 30380,4 | 33824,4 | 36994,8 | 6614,4 | 121,8 | 3170,4 | 109,4 |
| *dintre care transferuri către alte bugete* | *13854,6* | *15517,3* | *16354,2* | *2499,6* | *118,0* | *836,9* | *105,4* |
| Bugetul asigurărilor sociale de stat | 13469,5 | 15079,5 | 16410,7 | 2941,2 | 121,8 | 1331,2 | 108,8 |
| Fondurile de asigurare obligatorie de asistenţă medicală | 5152,5 | 5779,3 | 6234,4 | 1081,9 | 121,0 | 455,1 | 107,9 |
| *dintre care transferuri către alte bugete* | *20,5* |  |  | *-20,5* |  |  |  |
| Bugetele UAT | 11368,5 | 11588,9 | 12100,5 | 732,0 | 106,4 | 511,6 | 104,4 |
| *dintre care transferuri către alte bugete* | *32,7* | *10,0* | *19,0* | *-13,7* | *58,1* | *9,0* | *190,0* |

Comparativ cu anul 2016, toate componentele bugetare ale bugetului public naţional atestă creștere în anul 2017, respectiv cheltuielile bugetului de stat se majorează cu 9,4%, cheltuielile bugetului asigurărilor sociale de stat - cu 8,8%, cheltuielile fondurilor asigurării obligatorie de asistenţă medicală - cu 7,9%, iar cheltuielile bugetelor UAT - cu 4,4%.

Tendințele cheltuielilor pe componentele bugetului public naţional în anii 2015-2017 (cu excepţia transferurilor între bugete), se prezintă în diagrama care urmează:



În aspectul repartizării resurselor financiare pe ramuri, se atestă volumul preponderent pentru ramura *protecției sociale* – 34,4% din totalul cheltuielilor publice, sau 13,3% către PIB, practic la nivelul anului 2016 în valori relative, însă în valoare nominală se prevede o majorare de 1 547,1 mil.lei, sau cu 8,8%.

Pentru *învățămînt* se repartizează 17,4% din resursele publice, sau 6,7% raportate la PIB, ceea ce reflectă nivelul anului 2016, iar în valoare absolută cresc cu circa 700,0 mil.lei sau cu 7,9%.

Alocațiile prevăzute pentru *sănătate* constituie 12,9% din total, cu o mică diminuare în valori relative, dar cu o creștere de 483,8 mil.lei, față de anul 2016.

Cheltuielile aferente *serviciilor în domeniul economiei* vor consuma 11,3% din cheltuielile publice, cu 0,8 p.p. mai mult comparativ cu anul 2016, care reprezintă circa 4,4% raportate la PIB, de asemenea cu o creștere de 0,4 p.p.

Atît în aspectul sectoarelor, cît şi în aspectul categoriilor economice, cheltuielile bugetului public naţional reflectă tendinţele programelor de cheltuieli şi măsurile de reformă caracteristice ramurilor.

Structura cheltuielilor bugetului public naţional, pe grupe principale, se prezintă în tabelul care urmează:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Denumirea | 2016 prevăzut | | | 2017 estimat | | | Devieri (+;-) 2017 / 2016 | | |
| mil.lei | % în PIB | % în total | mil.lei | % în PIB | % în total | mil.lei | % în PIB | % în total |
| **Cheltuieli, total** | **50744,8** | **38,2** | **100,0** | **55367,2** | **38,8** | **100,0** | **4622,4** | **0,53** |  |
| Servicii de stat cu destinatie generală | 5447,3 | 4,1 | 10,7 | 6079,6 | 4,3 | 11,0 | 632,3 | 0,15 | 0,25 |
| Apărare națională | 556,3 | 0,4 | 1,1 | 502,4 | 0,4 | 0,9 | -53,9 | -0,07 | -0,19 |
| Ordine publică și securitate națională | 3432,8 | 2,6 | 6,8 | 3576,6 | 2,5 | 6,5 | 143,8 | -0,08 | -0,31 |
| Servicii în domeniul economiei | 5352,4 | 4,0 | 10,5 | 6271,0 | 4,4 | 11,3 | 918,6 | 0,36 | 0,78 |
| Protecția mediului | 297,0 | 0,2 | 0,6 | 258,0 | 0,2 | 0,5 | -39,0 | -0,04 | -0,12 |
| Gospodăria de locuințe și gospodăria serviciilor comunale | 1350,1 | 1,0 | 2,7 | 1601,7 | 1,1 | 2,9 | 251,6 | 0,10 | 0,23 |
| Ocrotirea sănătății | 6674,1 | 5,0 | 13,2 | 7157,9 | 5,0 | 12,9 | 483,8 | -0,02 | -0,22 |
| Cultura, sport, tineret, culte și odihna | 1220,1 | 0,9 | 2,4 | 1257,3 | 0,9 | 2,3 | 37,2 | -0,04 | -0,13 |
| Învățămînt | 8916,3 | 6,7 | 17,6 | 9616,3 | 6,7 | 17,4 | 700,0 | 0,01 | -0,20 |
| Protecție socială | 17499,3 | 13,2 | 34,5 | 19046,4 | 13,3 | 34,4 | 1547,1 | 0,15 | -0,08 |

În aspectul categoriilor economice a cheltuielilor bugetului public național pe anul 2017, merită menționate următoarele, în ce privește cheltuielile de personal.

*Cheltuielile de personal* pentru anul 2017 sînt estimate în sumă de 11 926,3 mil.lei sau 8,35% în PIB cu creştere de 603,8 mil.lei, comparativ cu anul 2016, pentru 200077 unități de personal stabilite conform actelor normative și schemelor de încadrare. Majorarea volumului cheltuielilor de personal este influențată, în fond, de implementarea măsurilor privind majorarea salariilor angajaților din sectorul bugetar, crearea unor noi instituții și funcții, majorarea numărului de unități conform prevederilor actelor normative în vigoare. Raportate către PIB, cheltuielile de personal sunt în descreștere cu 0,21 p.p. față de aprobat (precizat) pe anul 2016.

În limita fondului de 11926,3 mil. lei sunt prevăzute mijloace pentru măsurile de majorări salariale tranzitorii din anul 2016, precum și vor fi asigurate majorările salariale prevăzute pentru anul 2017 de Legea cu privire la sistemul de salarizare în sectorul bugetar nr.355-XVI din 23 decembrie 2005, Legea privind salarizarea funcţionarilor publici nr.48 din 22 martie 2012 și Legea privind salarizarea judecătorilor și procurorilor nr.328 din 23 decembrie 2013.

Impactul măsurilor de majorare a salariilor tranzitorii din anul 2016 asupra bugetului anului 2017, se estimează în sumă de 343,6 mil. lei, inclusiv: pentru instituţiile finanţate de la bugetul de stat – 46,3 mil. lei şi pentru instituţiile finanţate de la bugetele unităţilor administrativ-teritoriale – 297,3 mil. lei.

Costul măsurilor de majorare a salariilor în anul 2017 prevăzute de legislația în vigoare constituie 86,2 mil. lei, inclusiv: pentru instituţiile finanţate de la bugetul de stat 68,0 mil. lei şi pentru instituţiile finanţate de la bugetele unităţilor administrativ-teritoriale – 14,2 mil. lei și anume:

* trecerea funcționarilor publici pe următoarele trepte de salarizare, recalcularea sporului pentru performanță colectivă funcționarilor publici (Legea nr.48 din 22.03.2012, art.6 alin.9) și 101), art.8 alin.2), costul estimat fiind de 50,2 mil. lei, inclusiv: pentru instituţiile finanţate de la bugetul de stat – 32,0 mil. lei și pentru instituţiile finanţate de la bugetele unităţilor administrativ-teritoriale – 14,2 mil. lei, şi 4,0 mil lei - pentru Casa Națională de Asigurări Sociale, inclusiv subdiviziunile teritoriale.
* ajustarea costului sporului pentru eficiență în prevenirea și combaterea corupției în dependență de salariul mediu pe economia națională realizat în anul precedent pentru Centrul Național Anticorupție (Legea nr.355-XVI din 23.12.2005 art.21,alin. 1), cu costul estimat de 2,8 mil. lei.
* recalcularea salariilor de la 1 aprilie 2017, a judecătorilor și procurorilor pe măsura creșterii salariului mediu pe economie realizat în anul precedent (Legea nr.328 din 23.12.2013), costul estimativ fiind de 33,2 mil. lei.
* de la 01 septembrie majorarea salariilor cadrelor didactice conform prevederilor anexei nr.11 la Legea nr.355- XVI din 23.12.2005, pe măsura creşterii procentuale a salariului mediu prognozat pe economia naţională pentru anul gestionar faţă de salariul mediu al cadrelor didactice din învăţămînt real atins în trimestrul IV al anului precedent.

Totodată, în proiectul de buget pe anul 2017 au fost prevăzute mijloace pentru asigurarea unor măsuri noi de majorare a salariului, precum:

* stabilirea, de la 01 ianuarie 2017, sporului pentru eficiență în activitatea desfășurată funcționarilor publici din cadrul Serviciului Vamal – cost estimativ fiind de 115,2 mil. lei și din cadrul Serviciului Fiscal cu un cost estimativ de 124,0 mil. lei, în scopul îmbunătățirii administrării fiscale și vamale și asigurării eliminării corupției în domeniu.
* stabilirea sporului în mărime de 25% din valoarea amenzilor încasate colaboratorilor Ministerului Afacerilor Interne implicați, cost estimativ în mărime de 41,2 mil. lei.
* majorarea, cu aplicarea indicelui 1,2, a salariilor asistenților sociali din cadrul serviciului de asistență socială comunitară în cuantum de circa 12,6 mil. lei.
* Reducerea la 75 % a normei didactice pentru un salariu de funcție, în primii trei ani de activitate pedagogică, a caderlor didactice – tineri specialiști în conformitate cu art.134 alin.(7) din Codul educației, cost estimativ circa 18,3 mil. lei.

Măsurile enunțate se vor realiza în limita alocațiilor prevăzute în Legea bugetului de stat pe anul 2017.

Estimările cheltuielilor de personal includ măsuri de optimizare şi ajustări structurale prevăzute în anul 2017, precum și cele implementate pe parcursul anului 2016, care vor avea continuitate în anul 2017.

Pentru anul 2017, numărul de unități luat în calcul la estimarea cheltuielilor de personal constituie 200076,95 unităţi, inclusiv: în ramura „Învățămînt” – 104799,4 unități. Numărul de personal la bugetul de stat va constitui 71880,2 unități, inclusiv: în ramura „Învățămînt” – 13145 unități, iar la bugetele unităților administrativ-teritoriale va constitui 126515,8 unități, inclusiv: în ramura „Învățămînt” – 91654,4 unități, bugetul asigurărilor sociale obligatorii de stat – 1348,0 unități, fondul de asigurări obligatorii în medicină (aparat administrativ) – 333,0 unități.

Evoluţia cheltuielilor bugetului public naţional în anii 2016-2017 în aspect economic se prezintă în tabelul care urmează:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2016 precizat | | | 2017 estimat | | | Devieri 2017 / 2016 | | |
| mil.lei | % în PIB | % în total | mil.lei | % în PIB | % în total | mil.lei | % în PIB | % în total |
| **Cheltuieli și active nefinanciare, total** | **50.744,8** | **38,24** | **100,0** | **55.367,2** | **38,77** | **100,0** | **4.622,4** | **0,5** |  |
| ***Cheltuieli recurente*** | ***48.873,6*** | ***36,83*** | ***96,3*** | ***53.057,0*** | ***37,15*** | ***95,8*** | ***4.183,4*** | ***0,3*** | ***-0,5*** |
| **Cheltuieli** | **44.725,5** | **33,70** | **88,1** | **49.003,9** | **34,32** | **88,5** | **4.278,4** | **0,6** | **0,4** |
| Cheltuieli de personal | 11.322,5 | 8,53 | 22,3 | 11.926,3 | 8,35 | 21,5 | 603,8 | -0,2 | -0,8 |
| Bunuri și servicii | 10.190,5 | 7,68 | 20,1 | 11.038,3 | 7,73 | 19,9 | 847,8 | 0,1 | -0,1 |
| Dobînzi | 1.831,5 | 1,38 | 3,6 | 2.012,9 | 1,41 | 3,6 | 181,4 | 0,0 | 0,0 |
| *datoria externă* | *349,3* | *0,26* | *0,7* | *521,5* | *0,37* | *0,9* | *172,2* | *0,1* | *0,3* |
| *datoria internă* | *1.482,2* | *1,12* | *2,9* | *1.491,4* | *1,04* | *2,7* | *9,2* | *-0,1* | *-0,2* |
| Subsidii | 2.816,3 | 2,12 | 5,5 | 3.663,4 | 2,57 | 6,6 | 847,1 | 0,4 | 1,1 |
| Granturi acordate | 29,4 | 0,02 | 0,1 | 59,8 | 0,04 | 0,1 | 30,4 | 0,0 | 0,1 |
| Prestații sociale | 16.472,8 | 12,41 | 32,5 | 18.000,6 | 12,61 | 32,5 | 1.527,8 | 0,2 | 0,0 |
| Alte cheltuieli | 2.062,5 | 1,55 | 4,1 | 2.302,6 | 1,61 | 4,2 | 240,1 | 0,1 | 0,1 |
| **Active nefinanciare** | **6.019,3** | **4,54** | **11,9** | **6.363,3** | **4,46** | **11,5** | **344,0** | **-0,1** | **-0,4** |
| Mijloace fixe | 4.217,1 | 3,18 | 8,3 | 4.438,0 | 3,11 | 8,0 | 220,9 | -0,1 | -0,3 |
| *dintre care Investiții capitale* | *1.871,2* | *1,41* | *3,7* | *2.310,2* | *1,62* | *4,2* | *439,0* | *0,2* | *0,5* |
| Rezerve materiale ale statului | 25,1 | 0,02 | 0,0 | 25,2 | 0,02 | 0,0 | 0,1 | 0,0 | 0,0 |
| Stocuri de materiale circulante | 2.004,8 | 1,51 | 4,0 | 2.089,1 | 1,46 | 3,8 | 84,3 | 0,0 | -0,2 |
| Alte active nefinanciare | -227,7 | -0,17 | -0,4 | -189,0 | -0,13 | -0,34 | 38,7 | 0,0 | 0,1 |
| *Informativ:* |  |  |  |  |  |  |  |  |  |
| *Cheltuieli curente* | *45.307,6* | *34,14* | *89,29* | *49.041,4* | *34,34* | *88,57* | *3.733,8* | *0,2* | *-0,71* |
| *Cheltuieli capitale* | *5.437,2* | *4,10* | *10,71* | *6.325,8* | *4,43* | *11,43* | *888,6* | *0,3* | *0,71* |

*Cheltuielile curente* pentru anul 2017 sînt estimate în sumă de 49 041,4 mil.lei şi reprezintă 88,6% din cheltuielile totale, cu o diminuare de 0,7 p.p., însă în valoare nominală, cu o majorare de 3 733,8 mil.lei faţă de anul 2016. Raportate la PIB, cheltuielile curente reprezintă 34,3%.

*Cheltuielile capitale* sunt estimate în volum de 6 325,8 mil.lei, sau 11,4% din cheltuielile totale şi 4,4% raportate la PIB. Comparativ cu anul 2016, acestea atestă o ușoară creștere, atît ca pondere în cheltuielile totale cu 0,7 p.p., cît şi raportate la PIB - cu 0,3 p.p.

*Evoluția bugetului public național conform clasificației economice și funcționale pentru anii 2015-2017 se prezintă, respectiv, în Tabelul nr.2 și Tabelul nr.3 la Nota informativă.*

***Soldul (deficitul) bugetului public*** național pe anul 2017 se estimează în sumă de 4 289,6 mil. lei sau 3,0% din PIB. Din volumul total al deficitului - bugetului de stat îi revine – 4 155,6 mil.lei, bugetelor locale – 41,2 mil. lei, fondurilor asigurării obligatorii de asistenţă medicală - 92,8 mil.lei lei, iar bugetul asigurărilor sociale de stat fiind în echilibru.

Finanţarea deficitului bugetului public naţional în anul 2017 se va efectua din surse interne şi externe, în special prin valorificarea împrumuturilor pentru finanţarea proiectelor din surse externe şi pentru susţinerea bugetului, acțiuni în formă de participare în capital (venituri din privatizare), mijloacelor din vînzarea activelor băncilor aflate în procedura de lichidare, precum şi din mijloacele bănești din solduri la conturile bugetelor componente ale bugetului public național.

Evoluţia surselor de finanţare ale bugetului public naţional pe anii 2016-2017 se prezintă în următorul tabel.

*mil.lei*

**Total surse de finanțare BPN**

**4272,0**

**4289,6**

**Active financiare, total**

**-93,5**

**-1495,3**

dintre care:

*Acțiuni și alte forme de participare în capital*

*(venituri din*

*privatizare)*

311,6

220,0

*Creanțe interne între bugete*

276,8

*alte creanțe interne ale bugetului*

*(*

*vînzarea activelor bancilor*

*aflate în procedura de lichidare*

*)*

*10,0*

*700,0*

*împrumuturi recreditate instituțiilor financiare și*

*nefinanciare*

*-749,5*

-2467,9

**Datoriii, total**

**5028,6**

**5397,9**

dintre care :

*Valori mobiliare de stat emise pe piața primară*

*953,0*

-218,0

*Răscumpărarea valorilor mobiliare de stat emise pentru*

*asigurarea stabilității financiare*

-50,0

*Imprumuturi externe*

*4547,0*

*5717,4*

primirea împrumuturilor

*5706,5*

7714,6

rambursarea împrummuturilor

*-1159,5*

-1997,2

**Modificarea soldului de mijloace bănești**

***-663,1***

**387,0**

*precizat*

*2016*

*estimat*

*2017*

Pornind de la estimările veniturilor, cheltuielilor şi surselor de finanțare a deficitului, cadrul financiar global al bugetului public național pe anii 2016-2017 se prezintă în următorul tabel.

*mil.lei*

*(+,-)*

*%*

**Veniturile BPN**

**46472,8**

**51077,6**

***4604,8***

***9,9%***

% in PIB

35,0%

35,8%

***0,8%***

**Cheltuielile BPN**

**50744,8**

**55367,2**

***4622,4***

***9,1%***

% in PIB

*38,2%*

*38,8%*

***0,5%***

**Soldul BPN**

**-4272**

**-4289,6**

***-17,6***

***0,4%***

% in PIB

-3,2%

-3,0%

***0,2%***

***PIB,***

*informativ*

***132700***

***142800***

*devieri 2017 estimat*

*fața de*

*2016*

*precizat*

**2017 proiect**

**2016**

**precizat**

***Estimările bugetului public național pentru anii 2018-2019***

La baza estimărilor pe anii 2018-2019 stau prognozele din Cadrul Bugetar pe Termen Mediu pe anii 2017-2019, aprobat prin Hotărîrea Guvernului nr. 1011 din 26 august 2016.

Cadrul macro-fiscal a bugetul public naţional pe anii 2017-2019 se estimează cu următorii parametrii generali.

*mil.lei*

|  |  |  |
| --- | --- | --- |
|  |  |  |

Evoluţia veniturilor, cheltuielilor şi deficitului bugetar pe anii 2015-2019, ca indicatori principali care caracterizează cadrul macro-fiscal al bugetului public național, se prezintă în diagrama, care urmează.



Începând cu anul 2015 și pe termen mediu, veniturile bugetului public național se vor menține la nivelul de 35-36 la sută din PIB, cheltuielile – 38-39 la sută din PIB, deficitul bugetului public național la nivel de 3 la sută din PIB.

Veniturile bugetului public național către anul 2019 vor crește față de 2017 în mediu cu 8,5 la sută și, în valoare absolută, se vor înscrie pe un trend ascendent (de la 51,1 mlrd. lei – 2017 la 59,4 mlrd. lei în 2019) în timp ce raportat la PIB vor descrește ușor de la 35,8% - 2017 la 35,3% și 35,1% în anii 2018 și 2019 respectiv.

Cheltuielile publice comparativ cu volumul prevăzut în proiectul de buget pe anul 2017, vor crește în mediu cu 8,2, iar în valoare absolută vor crește de la 55,4 mlrd. lei în anul 2017 pînă la 62,3 mlrd. lei. Ca pondere în PIB, cheltuielile publice pe termen mediu se reduc treptat și vor constitui în anul 2017– 38,8%, iar în anul 2019 – 38,0%.

Deși în ultimii ani (2014-2015) bugetul public național a demonstrat o tendință constantă de reducere a soldului (deficitului) bugetar la un nivel circa 2,0 -2,5 % în PIB, necesitățile de finanțare a cheltuielilor sociale, precum și a investițiilor capitale au determinat o tendință de majorare a soldului (deficitului) bugetar la un nivel de 3,0-2,9 la sută din PIB pe termen mediu. Principala sursă de finanțare a deficitului vor rămîne sursele externe de finanțare, îndreptate, prioritar, pentru finanțarea proiectelor.

Estimările pe termen mediu ale bugetului public național pe componente se prezintă în tabelul ce urmează.



***Bugetul asigurărilor sociale de stat pe anul 2017***

Veniturile bugetului asigurărilor sociale de stat (inclusiv transferurile de la bugetul de stat) pe anul 2017 se prognozează în volum de 16 410,7 mil.lei cu o creștere de 9,0% față de veniturile precizate pe anul 2016.

Ca pondere în PIB, veniturile bugetului asigurărilor sociale de stat pe anul 2017 vor constitui 11,5%.

Transferurile de la bugetul de stat la bugetul asigurărilor sociale de stat pe anul 2017 vor constitui suma de 5 530,8 mil.lei sau o creștere de 9,6% față de suma precizată pe anul 2016.

Pentru acoperirea insuficienței de venituri proprii a bugetului asigurărilor sociale de stat pentru anul 2017 sunt prevăzute 1 427,7 mil.lei cu 87,1 mil.lei mai mult față de anul 2016 precizat.

Cheltuielile bugetului asigurărilor sociale de stat pe ultimii ani sunt în creștere continuă și această tendință este păstrată și pe anul 2017. Astfel, cheltuielile bugetului asigurărilor sociale de stat pe anul 2017 vor constitui 16 410,7 mil.lei, care în comparație cu cele precizate pentru anul 2016 sunt în creștere cu 8,8%.

Bugetul asigurărilor sociale de stat pe anul 2017 se preconizează a fi un buget echilibrat.

***Fondurile asigurării obligatorii de asistență medicală pe anul 2017***

*Veniturile fondurilor asigurării obligatorii de asistență medicală* se prognozează pentru anul 2017 în sumă de 6141,7 mil.lei, cu o majorare față de precizat 2016, cu 6,3 p.p. Veniturile din primele de asigurare obligatorie de asistență medicală pe anul 2017 vor constitui circa 57,7 la sută în totalul veniturilor fondurilor asigurării obligatorii de asistență medicală și vor atinge 3542,0 mil.lei, mai mult cu 282,0 mil.lei decît cele precizate pe anul 2016.

Pentru anul 2017, *cuantumul primelor de asigurare obligatorie de asistență medicală* a fost stabilit în volum de 9% (4,5% - achitate de angajat și 4,5% -achitate de angajator). Prima de asigurare obligatorie de asistență medicală în formă de sumă fixă pentru anul 2017 va constitui 4056,0 lei.

*Cheltuielile fondurilor asigurării obligatorii de asistență medicală* pe anul 2017, se propun în sumă de 6234,5 mil.lei, sau cu o majorare de 455,2 mil.lei față de prevederile anului 2016. Ritmul de creștere a cheltuielilor în anul 2017 va constitui 7,9 la sută față de cele prevăzute în anul 2016.

Pe anul 2017 se prognozează un deficit în sumă de 92,8 mil.lei, care va fi acoperit din soldul mijloacelor bănești la începutul anului bugetar.

***Bugetele locale pe anul 2017***

*Veniturile bugetelor locale* pentru anul 2017 sînt estimate în sumă de 12 059,3 mil.lei, dintre care veniturile proprii sînt prognozate în sumă de 3 828,9 mil.lei și dețin 7,5 la sută din veniturile bugetului public național. Tranferurile de la bugetul de stat către bugetele locale se prevăd în sumă de 8 230,4 mil.lei. Comparativ cu anul 2016, veniturile bugetelor locale se majorează cu 529,2 mil.lei sau cu 4,6 la sută, dntre care transferurile primite de la bugetul de stat se majorează cu 273,1 mil.lei sau cu 3,4 la sută.

*Cheltuielile bugetelor locale* pentru anul 2017 sînt estimate în sumă de 12 100,5 mil. lei, fiind în creștere cu 511,6 mil.lei sau cu 4,4 la sută față de anul 2016.

Astfel, bugetele locale sînt estimate cu un deficit de 41,2 mil.lei, fiind asigurat cu surse de finanțare.

**V. Proiectul bugetului de stat pe anul 2017**

***5.1.Veniturile bugetului de stat***

În anul 2017, la bugetul de stat se preconizează acumularea veniturilor în sumă totală de 32 839,2 mil.lei, cu o creştere faţă de precizat 2016 - de 3 197,6 mil.lei sau 10,8 la sută. Ponderea veniturilor bugetului de stat în raport cu PIB se estimează la nivel de 23,0 % în creștere cu 0,9 puncte procentuale comparativ cu 2016 precizat.

Evoluţia veniturilor bugetului de stat pe anii 2015-2017, ca pondere în PIB, se prezintă în următoarea diagramă:



Evoluţia principalelor tipuri de venituri ale bugetului de stat (inclusiv ale proiectelor finanțate din surse externe) pe anii 2016–2017 se prezintă în următorul tabel:

*mil.lei*



În structura veniturilor bugetului de stat prognozate pentru anul 2017, partea preponderentă - 86,1 la sută sau 28 268,4 mil. lei o deţin încasările din impozite și taxe, cu o creştere faţă de precizat în 2016 de 8,4 la sută sau cu 2 197,4 mil.lei. Ca pondere în PIB, aceste venituri vor atinge nivelul de 19,8%, cu 0,2 p. p. mai mult faţă de precizat 2016.

*Intrările de granturi* pentru susţinerea bugetului şi pentru proiectele finanţate din surse externe, conform acordurilor semnate cu donatorii externi, se prognozează în sumă de 3025,7 mil. lei, fiind în creștere faţă de precizat 2016 cu 967,6 mil. lei sau 47,0 la sută. Creșterea va avea loc datorită debursării în anul 2017 a unor tranșe din partea Comisiei Europene pentru suportul bugetar, preconizate anterior a fi debursate în anul 2016 (Asistența macrofinanciară, reforma justiției, Viza Dialog, contribuția la pentru construcția gazoductul Ungheni-Chișinău). Ca pondere în suma totală a veniturilor bugetului de stat acestea vor constitui 9,2 la sută şi în raport cu PIB - 2,1 la sută.

*Alte venituri* vor constitui 4,6% din totalul veniturilor bugetului de stat pe anul 2017, cifrîndu-se în valori nominale la 1 526,0 mil. lei. Circa 785,0 mil. lei (51,4 la sută) din aceste venituri reprezintă mijloacele încasate de către instituțiile bugetare în urma comercializării mărfurilor și prestării serviciilor, locațiunii și donațiilor pentru aceste instituții.

*Structura detaliată a veniturilor bugetului de stat se prezintă în Tabelul nr.5 la Nota informativă.*

În continuare se prezintă o analiza succintă pe grupuri de venituri, pe tipuri de impozite și taxe.

*Impozite și taxe*. Din suma totală a veniturilor bugetului de stat, 86,1 la sută sau 28 268,5 mil.lei revin impozitelor și taxelor, dintre care impozitele pe venit (17,6% din această grupă de venituri), impozitele pe bunurile imobiliare (0,2%), impozite și taxe pe mărfuri și servicii (77,7%) și taxe asupra comerțului exterior și operațiunilor externe (4,5%).

Încasările din *impozitul pe venituri persoanelor fizice* pentru anul 2017 se prognozează în sumă de 1 428,8 mil.lei fiind mai mici decît precizat 2016 cu 3,6 mil. lei, urmare faptului că în politica fiscală pentru anul 2017 se prevede indexarea scutirilor personale ale persoanelor fizice, precum și grilei de impozitare la nivelul inflației, și ca rezultat încasările la acest impozit vor fi în descreștere. Ponderea acestui impozit în suma totală a impozitelor și taxelor constituie 5,1 la sută.

De la *impozitul pe venitul persoanelor juridice* se prevăd încasări în bugetul de stat în sumă de 3 553,4 mil. lei, cu o creștere în comparaţie cu anul 2016 precizat de 285,4 mil. lei sau 8,7%, iar în suma totală a impozitelor și taxelor acest impozit va constitui 12,6 la sută.

Dinamica încasărilor impozitelor pe venit pe anii 2015-2017 se prezintă în graficul ce urmează:



*Taxa pe valoarea adăugată* va ramîne și în continuare cea mai importantă sursă de venituri a bugetului de stat. Veniturile din această taxa se prognozează în sumă de 15 964,2 mil.lei sau cu o creștere de 8,9 la sută față de anul 2016 precizat. Ca pondere în totalul impozitelor și taxelor, TVA va constitui 56,5 la sută, iar în totalul veniturilor bugetului de stat - 48,6 la sută.

Dinamica încasărilor TVA pe anii 2015-2017 se prezintă în graficul ce urmează:



Încasările taxei pe valoarea adăugată pentru anul 2017, au fost estimate avînd ca bază tendințele creșterii consumului intern, prognoza volumului importului, fluctuaţia cursului de schimb al monedei naţionale, și îmbunătăţirea administrării fiscale şi vamale.

Încasările din *taxa pe valoarea adăugată la mărfurile produse şi serviciile prestate pe teritoriul republicii* pentru anul 2017 se estimează în sumă de 5 757,8 mil.lei şi vor creşte în comparaţie cu anul 2016 cu 556,1 mil.lei sau cu 10,7 la sută. Creșterea acestor încasări va avea loc ca urmare a restabilirii consumului gospodăriilor casnice, compartiv cu anul 2016. Cota efectivă TVA la mărfurile produse şi serviciile prestate pe teritoriul republicii în consumul intern se estimează la nivel de 3,8 la sută.

Încasările *TVA de la mărfurile importate* se estimează în volum de 12 510,0 mil. lei. Comparativ cu 2016, încasările date vor fi în creştere cu 812,9 mil. lei sau cu 6,9 la sută reieșind din estimările importurilor și structura acestora, fluctuația cursului de schimb și îmbunătățirii administrației vamale. Cota efectivă TVA la mărfurile importate în volumul importurilor se estimează la nivel de 14,6 la sută.

*Restituirea taxei pe valoarea adăugată* la mărfurile şi serviciile impuse la cota „zero” şi la cote reduse, se estimează în sumă de 2 303,6 mil.lei şi constituie 12,6 la sută din suma TVA prognozată pentru încasare la buget. Față de anul 2016 restituirile TVA vor crește cu circa 2,8 la sută, iar ca pondere în PIB aceste operațiuni vor constituie circa 1,6 la la sută.

Încasările *accizelor* (nete) în bugetul de stat se prognozează în sumă de 5 022,1 mil.lei şi vor creşte faţă de suma precizată în anul 2016 cu 755,9 mil.lei sau cu 17,7 la sută. Ponderea accizelor în totalul impozitelor și taxelor va constitui 17,8 la sută, iar în totalul veniturilor bugetului de stat - 15,3 la sută.

Din suma încasărilor din accize pentru anul 2017 – 4 676,2 mil.lei sau 90,3 la sută se preconizează la mărfurile importate şi 499,8 mil.lei sau 9,7 la sută - la mărfurile produse pe teritoriul republicii.

În structura accizelor - circa 35,3 la sută le revine produselor petroliere, 36,2 la sută - produselor din tutun, 14,6 la sută - autoturismelor importate, 4,3 la sută - vinurilor şi băuturilor alcoolice tari, 5,0 la sută - berii, 4,1 la sută - gazelor lichefiate şi 0,5 la sută - altor produse accizate. Este de menționat, că pentru 2017 se preconizează încasarea a circa 100 mil. lei din accizele la autoturisme, cu numere de înregistrare străine, care circulă pe teritoriul Republicii Moldova, și pentru înregistrarea cărora în modul stabilit de legislație, este acordată scutire la plata accizelor.

Totodată, pentru mărfurile supuse accizelor, se prevăd restituiri din buget în sumă de 153,9 mil.lei la produsele petroliere și pentru producția alcoolică (rachiu, lichioruri, divinuri, băuturi spirtoase, ș.a.). Ca pondere în PIB aceste operaţiuni constituie 0,1%, iar în suma încasărilor la accize – 3,0 la sută.

Prognoza încasării accizelor pe tipuri de mărfuri accizate pe anul 2017 se prezintă în următoarea diagramă:



Încasările *taxelor rutiere* se prognozează pentru anul 2016 în volum de 518,9 mil.lei și au fost estimate reieşind din numărul unităţilor de transport la care vor fi calculate taxe, precum și mărimea taxelor stabilite în titlul IX al Codului fiscal.

Din suma totală a taxelor rutiere, taxa pentru folosirea drumurilor de către autovehiculele înmatriculate în Republica Moldova a fost prognozată în sumă de 385,9 mil.lei (50 la sută conform legislaţiei existente se transferă la bugetele UAT), vinieta – 100,4 mil.lei, taxa de eliberare a autorizaţiilor pentru transporturi rutiere internaţionale - în sumă de 6,0 mil.lei, alte taxe rutiere – 20,6 mil.lei.

*Încasările taxei de licenţă pentru anumite genuri de activitate* vor însuma în anul de prognoză 162,0 mil.lei. Această sumă include sumele încasate de la licențele eliberate conform Legii nr.451-XV din 30.07.2001.

Încasările *impozitelor din comerţul exterior şi operaţiunile externe* se prognozează în sumă de 1 265,5 mil.lei, cu 161,5 mil.lei sau 11,3 la sută mai puțin decît precizat în anul 2016. În suma totală a veniturilor bugetului de stat încasările respective vor constitui 3,9 la sută, iar în suma impozitelor și taxelor – 4,5 %, şi în PIB - 0,9%.

Aceste reduceri, se explică prin punerea în aplicare deplină începînd cu 1 septembrie 2017 a Acordului privind Zona de Liber Schimb Aprofundat şi Cuprinzător dintre Republica Moldova şi Uniunea Europeană, care prevede liberalizarea graduală (până la 10 ani din momentul semnării) a comerţului cu bunuri şi servicii, reducerea taxelor vamale, barierelor tehnice şi netarifare, abolirea restricţiilor cantitative și revizuirea taxelor pentru efectuarea procedurilor vamale conform standardelor OMC și UE. Un alt factor care a influențat prognoza încasării acestor taxe pentru anul 2017, este intrarea la 1 noiembrie 2016 a Acordului de comerț liber între Republica Moldova si Republica Turcia.

Pentru anul 2017 încasările de la aplicarea tarifului vamal se prognozează în sumă de 931,5 mil.lei, ce constituie 73,6 la sută din suma totală a impozitelor din comerţul exterior şi operaţiunile externe. Încasările taxei pentru efectuarea procedurilor vamale vor constitui 280,0 mil.lei, fiind în descreștere în comparaţie cu 2016 precizat cu 124,4 mil.lei, reieșind din aducerea în concordanță a legislației Republicii Moldova cu Directivele UE în acest domeniu.

Ţinînd cont de prevederile legislaţiei vizînd regimul de vize pentru cetăţenii străini și acordarea serviciilor de către instituțiile serviciului diplomatic precum și fluctuația cursului de schimb, încasările din taxele consulare se prognozează în sumă de 54,0 mil.lei. Comparativ cu 2016 aceste încasări vor creste cu 4,0 mil. lei ca rezultat al fluctuației cursului de schimb.

**Granturile.** În aceasta categorie de venituri se reflectă granturile din partea guvernelor altor state și de la organizațiile internaționale.

Conform acordurilor încheiate cu donatorii externi, intrările din granturi la bugetul de stat se prevăd în sumă de 3 025,7 mil.lei, ceea ce în raport cu veniturile totale constituie 9,2%. Această sumă include granturi pentru susţinerea bugetului în sumă de 2 051,3 mil.lei (echivalentul a 88,8 mil. euro), granturi pentru finanţarea proiectelor din surse externe – 974,4 mil.lei (echivalentul a 47,8 mil. dolari SUA).

Evoluţia intrărilor de granturi externe în anii 2016-2017 se prezintă în următorul tabel:

*mil.lei*



Conform destinației, în anul 2017, *granturile pentru realizarea proiectelor finanțate din surse externe* reprezintă 32,2% din suma totală planificată a granturilor, iar pentru *susținerea bugetului* - 67,8% din suma totală prognozată a granturilor externe. În funcție de donator, granturile de la guvernele altor state reprezintă doar 4,1 la sută, restul - 95,6 la sută fiind oferite de organizațiile internaționale.

Pentru anul 2017, principalul donator va fi *Comisia Europeană*, din contul căreia vor fi valorificate mijloace financiare în sumă totală de 2 488,9 mil. lei (echivalentul a 107,7 mil. euro) ceea ce reprezintă o pondere de 82,3% din totalul intrărilor de granturi externe. Totodată, 82,4% din volumul granturilor din partea Comisiei Europene vor fi destinate pentru susținerea bugetului, iar 17,6% vor fi destinate realizării proiectelor finanțate din surse externe.

Pentru anul 2017, se planifică, ca Comisia Europeană va acorda finanțare sub formă de granturi externe pentru susținerea bugetului în sumă de 2 051,3 mil. lei (echivalentul a 88,8 mil. euro).

Suportul bugetar extern în formă de granturi din partea Comisiei Europene (cu excepția proiectelor finanțate din surse externe), inclus în partea de venituri, descifrat pe programe se prezintă în continuare:

|  | 2017 proiect | |
| --- | --- | --- |
| mil.euro | mil.lei | |
| Total granturi Comisia Europeană | 88,8 | 2 051,3 | |
| *inclusiv* |  |  | |
| PNA Sectorul Energetic | 10,0 | 231,0 | |
| PNA Justiția | 10,0 | 231,0 | |
| Educația vocațională | 7,6 | 175,6 | |
| Liberalizarea regimului de vize | 9,8 | 226,4 | |
| Reforma in domeniul finanțelor publice | 7,2 | 166,3 | |
| ENPARD | 10,0 | 231,0 | |
| DCFTA, liberalizarea comerțului | 7,2 | 166,3 | |
| Suport pentru reforma poliției | 7,0 | 161,7 | |
| Suport macrofinanciar, MFA | 20,0 | 462,0 | |

*Alte venituri*. În această categorie de venituri sînt incluse venituri ce se referă la următoarele capitole „Venituri din proprietate”, „Venituri din vânzarea mărfurilor și serviciilor”, „Amenzi şi sancţiuni”, „Donații voluntare”, ”Alte venituri”.

Încasările acestor venituri au fost estimate reieşind din prevederile Codului fiscal, dinamica încasării veniturilor date în anii precedenţi, precum şi din măsurile din obiectivele politicii fiscale pentru anul 2017. În total, veniturile acestei grupe sînt estimate în sumă de 1 526,0 mil.lei. Faţă de precizat 2016 încasările veniturilor respective se estimează cu o creștere modestă de 23,6 mil. lei sau cu 1,6 la sută. Ponderea încasărilor date în PIB este de 1,1 la sută .

*Veniturile din proprietate*, includ așa venituri ca dobînzile încasate la bugetul de stat, dividendele primite de la cota parte a proprietății statului în SA, defalcările din profitul net al întreprinderilor de stat, arenda resurselor naturale și a terenurilor (cu altă destinație decît cea agricolă). Pentru anul 2017 aceste venituri se estimează în sumă de 191,2 mil. lei cu o descreștere față de anul 2016 de 24,2 mil.lei, urmare a estimării rezultatelor scontate ale administrării și deetatizării proprietății publice de stat pe anul 2016 și estimărilor soldurilor mijloacelor bănești la conturile bugetului de stat.

*Veniturile din vînzarea mărfurilor și serviciilor* se estimează în volum de 1 040,7 mil. lei cu o descreștere față de anul precedent cu 3,7 mil. lei sau 0,3 la sută. Circa 73,8 la sută din aceste venituri sau 768,2 mil. lei reprezintă veniturile din vânzarea mărfurilor, prestarea serviciilor și din darea în locațiune de către instituțiile bugetare, finanțate de la bugetului de stat. Încasările taxei de stat, în anul 2017, vor constitui 173,0 mil.lei sau 16,6 la sută din totalul acestei grupe de venituri. Veniturile din plata pentru prestarea serviciilor telefoniei mobile și pentru perfectarea și eliberarea certificatului den înmatriculare a automobilului se estimează la circa 92,2 mil. lei sau 8,9 la sută, și reprezintă veniturile Fondului republican de asistență socială a populației. Alte venituri din această grupă se cifrează la 7,2 mil. lei.

*Amenzile şi sancţiunile* se estimează în volum de 205 mil. lei, cu o creștere față de anul precedent cu 24,3 mil. lei, avînd în vedere majorarea unității contravenționala de la 20 lei la 50,5 lei.

*Donațiile voluntare* pentru instituțiile bugetare pentru anul 2017 se estimează în sumă de 16,8 mil. lei sau cu o reducere de 13,5 mil. lei față de anul 2016. Aceste încasări reprezintă donațiile, conform acordurilor bilaterale încheiate cu donatorii interni și externi de către instituțiile bugetare și poartă de obicei un caracter de plăți unice și direcționate pentru finanțarea anumitor măsuri prevăzute în bugetul instituțiilor.

*Alte venituri* în această categorie constituie circa 72,3 mil. lei, dintre care 70,2 mil. lei le revine proiectelor finanțate din surse externe.

Evoluția altor venituri ale bugetului de stat pe anii 2016-2017 se prezintă în următoarea diagramă:



***5.2. Cheltuielile bugetului de stat***

Cheltuielile bugetului de stat pe anul 2017 se estimează în sumă de 36 994,8 mil.lei, cu o creștere de 3 170,4 mil.lei sau cu 9,4 % comparativ cu cheltuielile prevăzute pentru anul 2016.

Cheltuielile componentei de bază (cheltuielile bugetului cu excepția celor aferente proiectelor finanțate din surse externe) se prevăd în sumă de 34 259,3 mil.lei, cu o creștere de 2 838,6 mil.lei, sau de 9,0% față de anul 2016.

În cadrul proiectelor finanțate din surse externe se prevăd cheltuieli în sumă de 2 735,5 mil.lei, cu o creștere de 331,8 mil.lei, sau 13,8% comparativ cu anul 2016.

Cheltuielile și activele nefinanciare, și resursele bugetului de stat pe anul 2017, comparativ cu anul 2016, se prezintă în tabelul care urmează:

|  |  |  |  |  |
| --- | --- | --- | --- | --- |
|  |  |  |  | *mil.lei* |
|  | 2016 aprobat (precizat) | Proiect 2017 | *Proiect 2017 faţă de 2016:* | |
|
| *+,-* | *%* |
| 1 | 2 | 3 | 4 | 5 |
| **Cheltuieli și active nefinanciare, total** | **33824,4** | **36994,8** | **3170,4** | **109,4** |
| *inclusiv:* |  |  |  |  |
| Componenta de bază | 31420,7 | 34259,3 | 2838,6 | 109,0 |
| *Ponderea în totalul cheltuielilor bugetului de stat, %* | *92,9* | *92,6* | *-0,3* | *x* |
| Proiecte finanţate din surse externe | *2403,7* | *2735,5* | *331,8* | *113,8* |
| *Ponderea în totalul cheltuielilor bugetului de stat, %* | *7,1* | *7,4* | *0,3* | *x* |
| **Resurse, total** | **33824,4** | **36994,8** | **3170,4** | **109,4** |
| *inclusiv:* |  |  |  |  |
| *resurse generale* | 30256,2 | 33369,0 | 3112,8 | 110,3 |
| *resurse colectate* | 3568,2 | 3625,8 | 57,6 | 101,6 |

Alocațiile prevăzute în buget pe anul 2017 sunt determinate de necesitatea asigurării financiare a priorităților ramurilor, conform documentelor de politici naționale și sectoriale; continuării reformelor derulate în domenii: protecție socială, învățămînt, sănătate, ordine publică, justiție; asigurării implementării prevederilor legislației privind remunerarea muncii în sectorul bugetar; precum și asigurării financiare a proiectelor și acțiunilor prevăzute în acordurile cu partenerii de dezvoltare.

Circa 90,2% din cheltuielile prevăzute în buget urmează să fie acoperite din contul resurselor generale ale bugetului de stat, iar 9,8% - din contul încasărilor de la efectuarea lucrărilor şi prestarea serviciilor contra plată, din granturi şi împrumuturi pentru proiectele finanţate din surse externe, precum şi din donaţii, sponsorizări şi alte mijloace băneşti, intrate legal în contul instituţiei bugetare.

Cheltuielile aferente proiectelor finanțate din surse externe constituie circa 7,4% din volumul bugetului, cu o creștere nesemnificativă față de anul 2016.

*Sinteza proiectelor finanţate din surse externe, incluse bugetul de stat pe anii 2016-2017 se prezintă în Tabelul nr.10 la Nota informativă.*

Din contul suportului partenerilor de dezvoltare pentru dezvoltare sectorială, precum reformele din protecție socială, ordine publică, justiție, subvenționarea producătorilor agricoli, reforma educației, modernizarea sănătății, edificiilor culturale, se prevăd a fi acoperite cheltuieli în sumă de circa 890 mil.lei sau 2,4% din volumul cheltuielilor.

Cheltuielile bugetului de stat, inclusiv a componentei de bază și din contul proiectelor finanțate din surse externe, pe grupe principale în anii 2016-2017,se prezintă în tabelul care urmează:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | *mil.lei* |  |
|  | 2016 aprobat (precizat) | | | 2017 proiect | | | Devieri (+;-) 2017 / 2016 | | |
| Total | *inclusiv* | | Total | *inclusiv* | | Total | *inclusiv* | |
| componenta de bază | proiecte finantate din surse externe | componenta de bază | proiecte finantate din surse externe | componenta de bază | proiecte finantate din surse externe |
| 1 | 2 | 3 | 4 | 5 | 6 | 7 | 8 | 9 | 10 |
| **Cheltuieli, total** | **33824,4** | **31420,7** | **2403,7** | **36994,8** | **34259,3** | **2735,5** | **3170,4** | **2838,6** | **331,8** |
| Servicii de stat cu destinatie generala | 5576,5 | 5413,3 | 163,2 | 6182,6 | 6058,4 | 124,2 | 606,1 | 645,1 | -39,0 |
| Aparare nationala | 547,5 | 538,0 | 9,5 | 493,2 | 486,1 | 7,1 | -54,3 | -51,9 | -2,4 |
| Ordine publica si securitate nationala | 3422,0 | 3314,8 | 107,2 | 3565,3 | 3500,0 | 65,3 | 143,3 | 185,2 | -41,9 |
| Servicii in domeniul economiei | 4479,3 | 2846,4 | 1632,9 | 5359,4 | 3601,7 | 1757,7 | 880,1 | 755,3 | 124,8 |
| Protectia mediului | 271,8 | 206,4 | 65,4 | 231,4 | 212,0 | 19,4 | -40,4 | 5,6 | -46,0 |
| *dintre care transferuri între grupe* | *0,9* | *0,9* |  |  |  |  | *-0,9* | *-0,9* |  |
| Gospodaria de locuinte si gospodaria serviciilor comunale | 370,8 | 210,8 | 160,0 | 579,2 | 231,2 | 348,0 | 208,4 | 20,4 | 188,0 |
| Ocrotirea sanatatii | 3332,9 | 3220,9 | 112,0 | 3438,6 | 3336,1 | 102,5 | 105,7 | 115,2 | -9,5 |
| Cultura, sport, tineret, culte si odihna | 662,4 | 662,4 |  | 676,0 | 676,0 |  | 13,6 | 13,6 |  |
| Invatamint | 8407,6 | 8273,2 | 134,4 | 9019,9 | 8734,1 | 285,8 | 612,3 | 460,9 | 151,4 |
| Protectie sociala | 6754,5 | 6735,4 | 19,1 | 7449,2 | 7423,7 | 25,5 | 694,7 | 688,3 | 6,4 |

Datele reflectate în tabel relevă, că în anul 2017 comparativ cu anul 2016, practic toate grupele beneficiază de majorare a alocațiilor, cu excepția a 2 grupe care au diminuare de alocații: protecția mediului - din contul reducerii cheltuielilor aferente proiectelor finanțate din surse externe și apărarea națională – din contul excluderii alocațiilor prevăzute în anul 2016 pentru consolidarea bazei tehnico-materiale.

Cele mai esențiale majorări de alocații se atestă la grupele: servicii în domeniul economiei – 880,1 mil.lei, sau 19,6%, protecție socială – 694,7 mil.lei sau 10,3%, învațamînt – 612,2 mil.lei sau 7,3%, servicii de stat cu destinație generală (includ transferurile către alte bugete, serviciul datoriei de stat) – 606,1 mil.lei sau 10,9%. Grupele de cheltuieli respective dețin și ponderea majoră în totalul cheltuielilor bugetului de stat: învațamîntului revin 24,4%, protecției sociale – 20,1%, serviciilor de stat cu destinație generală – 16,7%, serviciilor în domeniul economiei – 14,5% din volumul cheltuielilor bugetului de stat.

În structura funcțională, comparativ cu anul 2016 modificări esențiale se prevăd la serviciile în domeniul economiei, ponderea cărora crește cu 1,2 p.p., în special din contul majorării fondului rutier, fondului de subvenționare a producătorilor agricoli, fondului de eficiență energetică.

Cheltuielile bugetului de stat, cu excepția celor aferente proiectelor finanțate din surse exeterne, prevăzute pentru implementarea programelor în anul 2017 nemijlocit prin intermediul autorităţilor publice centrale însumează 17905,1 mil.lei sau 52,3%, celelalte 16354,2 mil.lei sau 47,7% constituie cheltuielile pentru programele prevazute spre realizare din contul bugetului de stat prin intermediul bugetelor locale, BASS, FAOAM.

*Structura cheltuielilor bugetului de stat pe anul 2017 conform clasificației funcționale se prezintă în Tabelul nr.6 la Nota informativă.*

*Aspectele specifice ramurilor se expun în continuare, la capitolul 5.4. „Cheltuielile în cadrul grupelor funcționale principale” al prezentei Note informative.*

*Analizate din perspeciva tipurilor/categoriilor de programe, cheltuielile bugetului de stat pe anul 2017 vor fi alocate către programe de cheltuieli cu caracter neinstituțional în proporție de circa 4/5, iar restul circa 20 la sută se vor direcționa către programele de cheltuieli de întreținere instituțională curentă.*

În aspectul clasifcației economice, cheltuielile bugetului de stat se caracterizează precum urmează:

*Cheltuieli de personal.* Cheltuielile de personal pentru instituțiile finanțate de la bugetul de stat pentru anul 2016 constituie 5 651,8 mil.lei, sau 15,3 din cheltuielile totale și sînt în creștere cu 591,6 mil.lei sau cu 11,7 % față de cele prevăzute pe anul 2016, luînd în considerare implementarea măsurilor de remunerare a muncii prevăzute în legislație, precum și ca urmare a ajustărilor structurale produse în anul 2016 și cele planificate pentru anul 2017.

*Bunuri şi servicii.* Cheltuielile pentru bunuri şi servicii pe anul 2017 se prevăd în sumă 2 154,6 mil.lei, sau 5,8% din cheltuielile totale și sînt practic la nivelul anului 2016.

*Dobînzi.* Pentru serviciul datoriei de stat se prevăd mijloace în sumă de 1 945,8 mil.lei, cu 184,3 mil.lei, sau 10,5% mai mult comparativ cu anul 2016, în special din contul creșterii cu 176,2 mil.lei a serviciului datoriei de stat externe.

*Pentru subsidii* se prevăd alocații în sumă de 3 275,8 mil.lei, cu 822,3 mil.lei, sau cu 33,5% mai mult comparativ cu anul 2016. Creșterea respectivă se atribuie în special fondului rutier, fondului de subvenționare a producătorilor agricoli și fondului de eficiență energetică.

*Prestațiile sociale* vor consuma circa 1 465,2 mil.lei, cu 138,3 mil.lei sau cu 10,7% mai mult decît prevăzut pentru anul 2016, în special din contul majorării alocațiilor pentru pensii și prestații sociale militarilor.

*Alte cheltuieli.* Categoria respectivă de cheltuieli însumează 2 164,3 mil.lei, sau 5,9% din cheltuielile bugetului, fiind în creștere, comparativ cu anul 2016, cu 214,1 mil.lei sau cu 11,0 %, în special din contul cheltuielilor aferente proiectelor finanțate din surse externe.

Pentru *mijloace fixe* se prevăd alocații în sumă de 2 885,9 mil.lei, sau 7,8% din total, majoritatea - 1 798,0 mil.lei, sau 62,3% constituind investiții capitale.Față de anul 2016, această catgorie de cheltuieli este în creștere cu 311,1 mil.lei, dintre care investițiile capitale cresc cu 352,7 mil.lei sau cu 24,4%.

Alocațiile prevăzute pentru s*tocuri de materiale circulante* constituie 1065,9 mil.lei, practic la nivelul anului 2016 și constituie circa 2,9% din cheltuielile bugetului de stat.

Astfel, *cheltuielile curente* sînt prevăzute în sumă de 32 225,7 mil.lei, cu o majorare de 2 258,9 mil.lei sau 7,5% comparativ cu anul 2016.

*Cheltuielile capitale* sunt prevăzute în sumă 4 769,1 mil.lei, cu o majorare de 911,5 mil.lei sau 23,6% față de anul 2016. Ponderea cheltuielilor capitale în totalul cheltuielilor bugetului de stat va constitui circa 12,9%, comparativ cu 11,4% în anul 2016.

Circa 41,9% din cheltuielile capitale sau 1 996,4 mil.lei vor fi acoperite din contul proiectelor finanțate din surse externe, iar din contul resurselor generale și veniturilor colectate vor fi direcționate 2 772,7 mil.lei sau 58,1%.

*Repartizarea alocaţiilor pentru investiţii capitale pe autorităţi publice centrale beneficiare și pe proiecte de construcţie, se prezintă în Anexa nr.4 la proiectul de lege.*

Pentru o mai mare transparenţă a repartizării mijloacelor pentru finanţarea investiţiilor capitale pe autorităţi publice centrale, informaţia privind costul de deviz, soldurile costului de deviz pe proiecte pentru care se alocă mijloace bugetare se prezintă în Tabelul nr.11 la Notă informativă.

*Structura bugetului de stat la cheltuieli conform clasificației economice pentru anii 2015-2017 se prezintă în Tabelul nr.7 la Nota informativă.*

***5.3.Soldul (deficitul)bugetului de stat***

Conform estimărilor, bugetul de stat în anul 2017 se va solda cu un deficit în sumă de 4 155,6 mil.lei. Din această sumă, 1 670,6 mil. lei sau 40,2 la sută revine deficitului proiectelor finanțate din surse externe.

Principalele surse de finanțare a deficitului bugetului de stat (inclusiv pe componenta proiectelor finanțate din surse externe) se prezintă mai jos:

* *sursele interne*
* *mijloace din vânzarea şi privatizarea patrimoniului public* - 220,0 mil. lei;
* *mijloace din vânzarea activelor băncilor aflate în procedura de lichidare –* 700,0 mil. lei;
* *răscumpărarea VMS emise pe piața primară -* 218,0 mil. lei ș*i răscumpărarea valorilor mobiliare de stat emise pentru executarea a obligaţiilor de plată derivate din garanţiile de stat* - în sumă de 50,0 mil. lei*.*
* *împrumuturi recreditate instituțiilor nefinanciare și financiare –* 2467,9 mil. lei, dintre care prin intermediul proiectelor finanțate din surse externe - 2598,7 mil. lei
* *alte surse -* 52,6 mil. lei, care includ rambursarea împrumuturilor recreditate anterior bugetelor locale, precum și rambursarea garanțiilor externe.
* *sursele externe*
* *intrări de împrumuturi externe* pentru suport bugetar si implementarea proiectelor finanțate din surse externe – 7 397,2 mil. lei (echivalentul a 362,6 mil. dol. SUA);
* *pentru onorarea obligaţiunilor faţă de creditorii externi vor fi* utilizate – 1898,2 mil. lei (echivalentul a 93,0 mil. dol. SUA);
* *utilizarea soldurilor mijloacelor băneşti la cont –* 419,9 mil. lei.

Cît privește structura pe destinații, volumul total al intrărilor de împrumuturi de stat externe în anul 2017, va fi distribuit după cum urmează:

* pentru *realizarea proiectelor finanțate din surse externe* - 3 992,5 mil. lei (echivalentul a 195,7 mil. dolari SUA);
* pentru *susținerea bugetului* - 3 404,7 mil. lei (echivalentul a 166,9 mil. dolari SUA).

Pentru anul 2017, creditorul principal al Guvernului Republicii Moldova va fi *Banca Mondială,* prin intermediul *Agenției Internaționale de Dezvoltare (AID)*, care va acorda împrumuturi în valoare de 1 707,4 mil. lei (echivalentul a 83,7 mil. dolari SUA), ceea ce reprezintă o pondere de aproximativ 21,7% din volumul total al intrărilor de împrumuturi de stat externe. Totodată, 54,1% din volumul împrumuturilor din partea AID vor fi destinate realizării proiectelor finanțate din surse externe, iar 45,9% - susținerii bugetului.

Finanțarea acordată sub formă de împrumuturi de stat externe pentru susținerea bugetului din partea AID va fi îndreptată pentru următoarele programe: *operațiuni pentru politicile de dezvoltare* (DPO) - 30,0 mil. dolari SUA (echivalentul 612,0 mil. lei); *reforma învățămîntului* - 5,4 mil. dol. SUA (echivalentul 109,4 mil. lei); *modernizarea sectorului sănătății* - 1,2 mil. dolari SUA (echivalentul 24,1 mil. lei); *ameliorarea competitivității* - 1,0 mil. dolari SUA (echivalentul 20,4 mil. lei) și *reforma ajutorului social* - 0,8 mil. dolari SUA (echivalentul 17,3 mil. lei).

Locul doi după volumul total al intrărilor de împrumuturi de stat externe este deținut de către *Comisia Europeană*, care va acorda asistență macrofinanciară în sumă de 924,0 mil. lei (echivalenntul a 45,3 mil. dolari SUA), ceea ce reprezintă o pondere de 12,5%, urmat de *Guvernul României*, care va acorda finanțare în valoare de 1 155,0 mil. lei (echivalentul a 56,6 mil. dolari SUA), ceea ce reprezintă o pondere de 15,6%, după care urmează *Banca Europeană de Investiții*, care va acorda finanțare în sumă de 1 263,9 mil. lei (echivalentul a 62,0 mil. dolari SUA), ceea ce reprezintă o pondere de 17,1% din totalul intrărilor de împrumuturi de stat externe.

Totodată, în anul 2017 se prevede finanțarea acordată sub formă de împrumut de stat din partea *Fondului Monetar Internațional* (mecanismul EEF/ECF) în sumă de 542,6 mil. lei (echivalentul a 26,6 mil. dolari SUA) cea ce reprezintă o 7,3 la sută din totalul intrărilor de împrumuturi de stat externe.

***5.4. Cheltuielile în cadrul grupelor funcţionale principale***

***5.4.1. Serviciile de stat cu destinaţie generală***

Alocaţiile prevăzute pentru anul 2017 la grupa dată față de anul 2016 înregistrează o creştere cu 606,1 mil. lei sau cu 10,9 la sută faţă de aprobat (precizat).

Cheltuielile și resursele grupei date se prezintă în tabelul care urmează:

*mil. lei*

|  |  |  |  |  |
| --- | --- | --- | --- | --- |
|  | Aprobat (Precizat) 2016 | Proiect 2017 | Proiect 2017 față de aprobat (precizat) 2016 | |
| +,- | % |
| 1 | 2 | 4 | 5 | 6 |
| **Cheltuieli, total** | **5576,5** | **6182,6** | **606,1** | **110,9** |
| Ponderea în totalul cheltuielilor bugetului de stat, % | 16,3 | 15,4 | -0,9 |  |
| Cheltuieli curente | 5260,9 | 5904,5 | 643,6 | 112,4 |
| Cheltuieli capitale | 315,6 | 278,1 | -37,5 | 88,1 |
| **Resurse, total** | **5576,5** | **6182,6** | **606,1** | **110,9** |
| *inclusiv:* |  |  |  |  |
| resurse generale | 5162,9 | 5802,4 | 639,5 | 112,4 |
| resurse ale proiectelor finanțate din surse externe | 164,1 | 124,2 | -39,9 | 75,7 |
| venituri colectate | 249,5 | 256,0 | 6,5 | 102,6 |

Principalii factori care au cauzat modificările respective reies din majorarea alocațiilor pentru:

* salariile angajaților din organele vamale și fiscale (implementarea sporului lunar pentru eficiență în activitate, în mărime de la 0,8 pînă la 1,5 salariu mediu lunar pe economie) – 239,2 mil.lei;
* implementarea Strategiei ”*Reforma administrației publice*” – 40,0 mln. lei;
* crearea Serviciului unic pentru apeluri de urgență ”*112*” – 30,0 mln lei;
* serviciul datoriei de stat externe – 176,1 mil.lei;
* consolidarea capacităților funcționale ale Serviciului Vamal – 23,9 mil.lei;
* consolidarea capacităților funcționale ale Serviciului Fiscal – 15,8 mil.lei;
* consolidarea capacităților funcționale ale Serviciului Stare Civilă– 4,9 mil.lei;
* reorganizarea și consolidarea capacităților funcționale ale Centrului Național pentru Protecția Datelor cu Caracter Personal - 3,4 mil.lei;
* crearea Agenției Naționale pentru Soluționarea Contestațiilor – 2,6 mil.lei;
* consolidarea capacităților funcționale ale Oficiului Avocatului Poporului - 2,5 mil.lei;
* consolidarea capacităților funcționale ale Aparatului Președintelui Republicii Moldova – 2,3 mil.lei.

***5.4.2. Apărare naţională***

Alocaţiile bugetului de stat pe anul 2017 pentru ramura dată se cifrează la 493,2 mil.lei, ce constituie o diminuare cu 54,3 mil. lei sau cu 9,9 la sută față de anul 2016 precizat. Diminuarea a avut loc în mare parte datorită:

* diminuării alocațiilor pentru dezvoltarea bazei tehnico-militare (ca factor unic din anul 2016);
* diminuării cheltuielilor din veniturile colectate.

Cheltuielile și resursele grupei date se prezintă în tabelul care urmează:

*mil. lei*

|  |  |  |  |  |
| --- | --- | --- | --- | --- |
|  | Aprobat (precizat) 2016 | Proiect 2017 | Proiect 2017 față de aprobat (precizat) 2016 | |
|
| *+,-* | *%* |
| 1 | 2 | 3 | 4 | 5 |
| **Cheltuieli, total** | **547,5** | **493,2** | **-54,3** | **90,1** |
| Ponderea în totalul cheltuielilor bugetului de stat, % | 1,6 | 1,4 | -0,2 | x |
| Cheltuieli curente | 483,2 | 474,2 | -9,0 | 98,1 |
| Cheltuieli capitale | 64,3 | 19,0 | -45,3 | 29,5 |
| **Resurse, total** | **547,5** | **493,2** | **-54,3** | **90,1** |
| *inclusiv:* |  |  |  |  |
| resurse generale | 507,4 | 460,5 | -46,9 | 90,8 |
| resurse colectate | 30,6 | 25,6 | -5,0 | 83,7 |
| resurse ale proiectelor finanțate din surse externe | 9,5 | 7,1 | -2,4 | 74,7 |

Pentru asigurarea funcționalității instituțiilor din sector în anul 2017 se preconizează cheltuieli în sumă de 486,2 mil. lei (98,6% din total), iar pentru proiecte finanțate din surse externe – 7,1 mil. lei (1,4%).

Principalele priorităţi pentru anul 2017 în domeniul Apărării Naţionale conform documentelor de politici sectoriale şi naţionale, se axează pe:

* dezvoltarea capabilităţilor de apărare şi profesionalizarea Armatei Naţionale;
* menținerea infrastructurii obiectivelor militare;
* consolidarea capacităţilor forţelor sistemului naţional de apărare în gestionarea situaţiilor de criză, dezvoltarea şi perfecţionarea interacţiunii dintre ele;
* dezvoltarea capacităţilor de informaţii militare în scopul apărării naţionale şi implementarea programelor de asigurare a apărării cibernetice;
* intensificarea contribuţiei Armatei Naţionale la asigurarea păcii prin participarea în cadrul misiunilor internaţionale.

***5.4.3. Ordine publică şi securitate naţională***

Cheltuielile incluse în proiect pe anul 2017 la grupa dată constituie 3 565,2 mil. lei, cu o creştere de 143,2 mil. lei sau cu 4,2 la sută faţă de cheltuielile precizate în anul 2016.

Cheltuielile și resursele grupei date se prezintă în tabelul care urmează:

|  |  |  |  |  |
| --- | --- | --- | --- | --- |
|  |  |  |  | *mil.lei* |
|  | Aprobat (precizat) 2016 | Proiect 2017 | Proiect 2017 faţă de aprobat (precizat) 2016 | |
| **+,-** | **%** |
| 1 | 2 | 3 | 4 | 5 |
| **Cheltuieli, total** | **3,422.0** | **3,565.3** | **143.3** | **104.2** |
| Ponderea în totalul cheltuielilor bugetului de stat, % | 10.2 | 9.7 | -0.5 | 95.1 |
| Cheltuieli curente | 2,917.8 | 3,043.1 | 125.3 | 104.3 |
| Cheltuieli capitale | 504.2 | 522.2 | 18.0 | 103.6 |
| **Resurse, total** | **3,422.0** | **3,565.3** | **143.3** | **104.2** |
| *inclusiv:* |  |  | 0.0 |  |
| resurse generale | 3,226.2 | 3,411.2 | 185.0 | 105.7 |
| venituri colectate | 88.6 | 88.8 | 0.2 | 100.2 |
| resurse din proiecte finanţate din surse externe | 107.2 | 65.3 | -41.9 | 60.9 |

Pentru asigurarea funcționalității instituțiilor din sector în anul 2017 se preconizează cheltuieli în sumă de 3 018,2 mil. lei (84,7% din total), iar pentru programe și proiecte de dezvoltare a sectorului – 334,6 mil. lei (9,4%).

Principalele priorități de politici pentru anul 2017 în domeniul ordinii publice şi securităţii statului se axează pe următoarele:

* implementarea reformei poliţiei în cadrul Ministerului Afacerilor Interne;
* consolidarea capacităților instituționale de asigurare eficientă a securității statului;
* reformarea Procuraturii Generale;
* implementarea managementului integrat al frontierei în conformitate cu cele mai bune practici ale Uniunii Europene;
* fortificarea capacităţilor salvatorilor şi pompierilor;
* consolidarea sistemului național de prevenire și combatere a corupției, spălării banilor și finanțării terorismului;
* reconstrucția penitenciarelor existente şi construcţia unei case de arest;
* asigurarea respectării drepturilor copiilor aflaţi în detenţie;
* administrarea eficientă a serviciilor medicale.

În ce privește programele de suport bugetar la grupa „*Ordine publică şi securitate naţională*”, sunt planificate spre a fi implementate:

* reforma sectorului justiţiei din suportul bugetar oferit de Uniunea Europeană, pentru care au fost planificate mijloace financiare în sumă de 100,0 mil. lei.
* reforma poliţiei din suportul bugetar oferit de Uniunea Europeană, pentru care au fost planificate mijloace financiare în sumă de 161,7 mil. lei. Suportul menţionat are menirea de a asigura dezvoltarea ordinii publice, precum şi securitatea şi protecţia drepturilor omului, prin dezvoltarea unor forţe de poliţie profesioniste, transparente, eficiente, responsabile şi accesibile.

În anul 2017 vor fi implementate 4 *proiecte finanțate din surse externe* în sumă de 65,3 mil. lei, fiind în diminuare cu 41,9 mil. lei față de anul 2016, inclusiv:

1. Proiectul *”Construcția casei de arest”,*gestionat de către Departamentul Instituțiilor Penitenciare,în cadrul căruia se planifică elaborarea proiectului și începutul construcției unui penitenciar cu 1536 spații de detenție ce va oferi posibilitatea stabilirii unor sectoare pentru deţinerea condamnaţilor în regim iniţial pe timp de 6 şi 9 luni din ziua intrării în penitenciar şi a deţinuţilor pentru abateri disciplinare conform prevederilor Codului de executare, din motive că, majoritatea instituţiilor penitenciare nu au posibilitatea deţinerii categoriilor date de condamnaţi în sectoare izolate de restul deţinuţilor. Pentru acțiunile menționate se prevăd alocații în sumă de 72,5 mil. lei.
2. Proiectul *„Inovare, dezvoltare si comunicare pentru o mai bună educație în sistemul penitenciar (IDECOM)”,* gestionat decătre Departamentul Instituțiilor Penitenciare,în cadrul căruia se planifică activități ce se referă la noi metode educaţionale de formare a angajaţilor din unităţile de detenţie. Pentru acțiunile menționate se prevăd alocații în sumă de 0,2 mil.lei din contul grantului extern.
3. Proiectul *„Învăţăm prin acţiune”* gestionat decătre Departamentul Instituţiilor Penitenciare,în cadrul căruia se planifică activități ce ţin de îmbunătățirea procesului instructiv-educativ la nivelul școlilor de pregătire a personalului din penitenciare, prin schimbul de bune practici şi implementarea de noi metode de învățare și evaluare a activităților practice. Pentru acțiunile menționate se prevăd alocații în sumă de 0,2 mil.lei din contul grantului extern.
4. Proiectul *„Consolidarea mecanismului de asigurare a calităţii asistenţei juridice garantate de stat acordate copiilor”,* gestionat decătre Ministerul Justiţiei,implementat cu asistenţa financiară a UNICEF, în cadrul căruia se planifică asigurarea calităţii asistenţei juridice garantate de stat acordate copiilor în contact cu legea, elaborarea standardelor de calitate şi instrumentelor de monitorizare externă a calităţii serviciilor date. Pentru acțiunile menționate se prevăd alocații în sumă de 0,2 mil.lei din contul grantului extern.

***5.4.4. Servicii în domeniul economiei***

Cheltuielile incluse în proiect pe anul 2017 la grupa dată constituie 5 359,4 mil. lei, cu o creştere de 880,1 mil. lei sau cu 19,7 la sută faţă de cheltuielile precizate în anul 2016.

Cheltuielile și resursele grupei date se prezintă în tabelul care urmează:

|  |  |  |  |  |  |  |  |
| --- | --- | --- | --- | --- | --- | --- | --- |
|  | |  |  |  |  | *mil.lei* | |
|  |  | | Aprobat (Precizat)  2016 | Proiect 2017 | Proiect 2017 faţă de aprobat (precizat) 2016 | | |
|  |
|  | +,- | | % |
|  | 1 | | 2 | 4 | 5 | | 6 |
|  | **Cheltuieli, total** | | **4479,3** | **5359,4** | **880,1** | | **119,7** |
|  | Ponderea în totalul cheltuielilor bugetului de stat, % | | 13,4 | 14,5 | 1,2 | | 108,7 |
|  | Cheltuieli curente | | 2958,6 | 3840,0 | 881,4 | | 129,8 |
|  | Cheltuieli capitale | | 1520,7 | 1519,4 | -1,3 | | 99,9 |
|  | **Resurse, total** | | **4479,3** | **5359,4** | **880,1** | | **119,7** |
|  | *inclusiv:* | |  |  |  | |  |
|  | resurse generale | | 2753,5 | 3505,6 | 770,1 | | 128,2 |
|  | resurse ale proiectelor finanțate din surse externe | | *1633,0* | *1757,7* | 124,7 | | 107,6 |
|  | venituri colectate | | 92,8 | 96,1 | 3,3 | | 103,6 |
|  |  | |  |  |  | |  |

Principalii factori care au influențat creșterea alocațiile față de bugetul precizat sînt:

* majorarea Fondului rutier - cu 430,0 mil.lei, care în anul 2017 va constitui 1430,0 mil.lei și se va utiliza pentru întreținerea, reparația și reconstrucția drumurilor publice naționale, locale, comunale și a străzilor;
* majorarea Fondului pentru subvenționarea producătorilor - cu 200,0 mil.lei, care în anul 2017 va constitui 900,0 mil.lei (dintre care 231,0 mil. lei din contul *Programului de suport bugetar ENPARD* *al Comisiei Europene*);
* majorarea Fondului de eficiență energetică – cu 90,0 mil.lei, care în anul 2017 va constitui 100,0 mil.lei;
* majorarea proiectelor finanțate din surse externe cu 124,7 mil.lei;
* includerea contribuției Guvernului pentru elaborarea documentației de proiect și deviz în scopul construcției gazoductului Ungheni-Chișinău – 22,3 mil.lei;
* majorarea programului de promovare a exporturilor – 12,3 mil.lei.

Din resursele grupei date vor fi finanțate măsuri prioritare cu impact în domeniul economiei cum ar fi:

* programul de atragere a remitențelor în economie (PARE 1+1) – 40,0 mil.lei care presuspune acordarea din partea statului a suportului în mărime de un leu la fiecare leu investit din contul remitențelor către antreprenori, ceea ce va perimte finanțarea circa 200 proiecte;
* activități de susținere a promovării exportului - 41,9 mil.lei ce va permite sporirea competitivității sectoarelor economice;
* susținerea de către stat a întreprinderilor mici și mijlocii, inclusiv stimularea investițiilor pentru dezvoltare regională prin crearea locurilor de muncă – 59,4 mil.lei;
* fondul de garantare a afacerilor în sectorul rural – 25,0 mil.lei ceea ce va perimite acordarea garanțiilor pentru 177 antreprenori;
* programul național de abilitare economică a tinerilor (PNAET) – 20,0 mil.lei care presupune compensarea de către stat a 40 la sută din suma creditului de care a beneficiat antreprenorul. Pentru anul 2017 se preconizează ca de mijloacelel în cauză să beneficieze circa 170 antreprenori;
* dezvoltarea sistemului național de metrologie, standardizare și acreditare – 14,3 mil.lei;
* evaluarea bunurilor immobile în scopul impozitării – 14,4 mil.lei;
* activități sanitar-veterinare și pentru siguranța produselor de origine animală – 161,5 mil.lei;
* protecția antigrindină a terenurilor agricole pentru care sunt prevăzute - 82,2 mil.lei;

În anul 2017 la grupa dată vor derula următoarele *proiecte cu finanţare externă*:

1. Proiectul *,,Agricultura Competitivă pentru Republica Moldova”* (sursele de finanțare în anul 2017 - 218,1 mil. lei) reglementat de Acordul Financiar între IDA și Guvernul Republicii Moldova are drept obiectiv consolidarea competitivităţii sectorului agroalimentar al ţării prin:

* sprijinirea procesului de modernizare a sistemului de management al securităţii alimentare;
* facilitarea accesului pe piaţă pentru agricultori
* integrarea practicilor de agro-mediu şi de gestionare durabilă a terenurilor.

1. *IFAD V –* *Proiectul pentru servicii de finanțare rurală și dezvoltare a businessului agricol* (sursele de finanțare în anul 2017 - 0,4 mii. lei)*.*

În anul 2017, sunt prevăzute activități pentru finalizarea componentelor programului, după cum urmează:

* monitorizarea şi evaluarea rezultatelor programului în corespundere cu indicatorii RIMS (IFAD) şi alţi indicatori adiţionali care vor permite evaluarea performanţelor programului;
* pregătirea rapoartelor de activitate, cu îmbunătăţirea continuă a acestora.

1. *IFAD VI* - *Program Rural de Reziliență Economico-Climatică Incluzivă* (sursele de finanțare în anul 2017 - 155,8 mil. lei).

Scopul primordial al acestui Program este de a face populaţia-țintă capabilă de a-şi mări veniturile şi de a fortifica rezistenţa lor la schimbările climaterice.

Obiectivele Programului sunt de a:

* spori rezistenţa şi capacitatea de adaptare a fermierilor la schimbările climaterice pentru asigurarea veniturilor stabile şi a celor în creştere;
* spori accesul la dezvoltarea capacității întreprinderilor, serviciilor financiare și de susținere a antreprenoriatului;
* îmbunătăţi productivitatea beneficiarilor şi competitivitatea;
* creşte investiţiile şi oportunităţile de afacere;
* îmbunătăţi accesul pe piaţă şi rezilienţa împotriva şocurilor economice şi a celor climaterice.

1. Proiectul *”Tranziţia la agricultura performantă*” (sursele de finanțare în anul 2017 - 67,3 mil.lei) se va implementa prin intermediul Fondului de Dezvoltare Durabilă Moldova pentru următoarele activități:

* sporirea accesului la finanţarea în agricultură;
* creşterea vânzărilor producţiei cu productivitate înaltă;
* elaborarea reformei sectorului de irigare;
* reabilitarea sistemelor centralizate de irigare în 6 raioane;
* acordarea finanțării pe termen lung.

1. În anul 2017 va derula activitatea Proiectului *„Asistența în cadrul Acordului dintre Guvernul Republicii Moldova și Guvernul Poloniei”* în mărime de 462,0 mil.lei, mijloace financiare care urmează să fie pentru utilizate prin modalitatea creditării întreprinderilor, pentru modernizarea sectorului zootehnic și vegetal și anume:

* modernizarea fabricilor de creștere a păsărilor, unităților de procesare a cărnii și laptelui, precum și de procesare a peștelui și produselor apicole;
* dotarea fermelor zootehnice, stabilirea unităților de producere a nutrețurilor balansate;
* procurarea mașinilor pentru semănat, plantat răsaduri, recoltat culturi rădăcinoase;
* construcția de depozite pentru păstrarea și procesarea post-recoltă a legumelor, procurarea liniilor tehnologice pentru calibrare.

1. Proiectul ”*Livada Moldovei*” prin care vor fi implementate următoarele activități:

* examinarea şi selectarea solicitărilor de creditare a întreprinderilor pentru reutilarea întreprinderilor;
* examinarea și selectarea proiectelor de plantare a livezilor;
* acordarea consultațiilor în procesul elaborării planurilor de afaceri.

Proiectul în cauză va fi implementat prin intermediu sistemului de recreditare și se vor acoperi din împrumuturi - 523,1 mil lei.

1. La proiectul *“Restructurarea Sectorului Viticulturii şi Vinificaţiei”* (cheltuieli planificate - 36,0 mil lei) vor fi implementate următoarele activităţi:

* examinarea şi selectarea solicitărilor de creditare a întreprinderilor pentru reutilarea întreprinderilor;
* examinarea și selectarea proiectelor de plantare a viței de vie cu denumire de origine;
* acordarea consultațiilor în procesul elaborării planurilor de afaceri.

1. Proiectul ”*Îmbunătățirea eficienței sectorului de alimentare centralizată cu energie termică (SACET)*” – 286,3 mil.lei din care 274,6 mil.lei pentru recreditarea întreprinderii S.A. ”Termoelectrica” în scopul reutilării și modernizării acesteia”;
2. Proiectul ”*Reabilitarea rețelelor electrice*” – 78,9 mil.lei în cadrul căruia se preconizează activități privind reabilitarea rețelelor electrice de transport pentru consolidarea sistemului de aprovizionare cu energie electrică a consumatorilor și inițierea lucrărilor de construcție a liniilor aeriene de 400 kV ”Bălți - Suceava”;
3. Proiectul ”*Modernizarea sistemului termoenergetic al Municipiului Bălți*” – 69,3 mil.lei.
4. *Proiectul de susţinere a Programului în sectorul drumurilo*r - 900,0 mil. lei, cu obiectivul de a reduce costurile de transport ale utilizatorilor de drum în Moldova prin optimizarea condiţiilor şi calităţii reţelei rutiere şi a modului în care ea este administrată.

Drumurile principale care urmează a fi reabilitate în anul 2017 sunt prezentate în următorul tabel:

|  |
| --- |
| **BERD** |
| M2 Chisinau-Soroca km 26+200- km 54+850 |
| M3 Chisinau – Giurgiulesti, sector km 96+800 - km 122+800 |
| M3 Chisinau – Giurgiulesti, sector km 122+800 - km 151+200 |
| M3 Chisinau-Giurgiulesti, km 151+200-km 171+290, 179+650-190+750 |
| R1 Chisinau-Ungheni-Sculeni, km 74+177-km 96+200 |
| R33 Hincesti-Lapusna-M1, km 0+000-km 37+200 |
| R14 Balti - Sarateni, km 26+600 - km 38+300, km 43+000 - km 61+000, km 64+370 - km 66+657 |
| Reabilitarea R34 Hincesti-Leova-Cahul, sectiunea 1: km 0+000 - km 42+200, sectiunea 2: km 42+200 - km 83+000 |
| R9 Soroca - Arioneşti, km 00+000 - km 30+950 |
| Reabilitarea M3 Chisinau-Giurgiulesti, Slobozia Mare, km 00+000 - km 20+500 |
| M2 Chisinau-Soroca km 54+850 - km 71+165 |
| M2 Chisinau-Soroca km 5+733 - km 26+200 |
| R1 Chisinau-Ungheni-Sculeni, km 6+446 - km 24+050 |
| R1 Chisinau-Ungheni-Sculeni, km 24+050 - km 68+250 |
| R3 Chisinau - Hincesti - Cimislia - Basarabeasca, km 51+250 - km 68+557 |
| R6 M1 - Ialoveni, km 00+000 - km 6+550 |
| R16 Balti-Falesti-Sculeni, km 4+800 -km 30+270, km 30+270 - km 59+480 |
| Constructia drumului M3 Porumbrei-Cimişlia, km 0+000 - km 19+010 |
| Constructia M3 Comrat, km 0+000 - km 18+260 |
| **CE** |
| Varianta de ocolire R1 - or. Ungheni, km 96+200 - km 103+913 |
| **Banca Mondială** |
| Supervizarea lucrărilor L405 R21-Oniscani, km 0+000 - km 9+962 |
| Supervizarea lucrărilor L314, M2-Peresecina-Hîrtopul Mare-Ohrinncea-R23, km 0+000 - km 26+430 |
| Supervizarea lucrărilor L39, R25-Seliste-Pirlita-R1, km 0+000 - km 41+800 |
| Supervizarea lucrărilor R3 – Pojăreni – Costești – Horești – Țipala – R32, km 0+000 - km 34 +600 |

1. Proiectul *„Reabilitarea drumurilor locale” -* 131,0 mil. lei, care are drept obiectiv oferirea accesului rutier sigur şi durabil la instituţii de învăţământ, instituţii medicale şi pieţe de-a lungul unor coridoare selectate, cu accent pe reabilitarea drumurilor care vor permite copiilor din zonele rurale să beneficieze de acces sporit la şcolile consolidate - "şcoli de circumscripţie" - rezultate din optimizarea reţelei de şcoli. Proiectul îşi propune să susţină necesităţile ţării pentru un sistem eficient de transporturi, care ar facilita mobilitatea cetăţenilor, accesul sporit la servicii sociale şi economice, şi ar încuraja creşterea activităţii comerciale pe pieţele internaţionale şi locale.

***5.4.5. Protecţia mediului***

Cheltuielile incluse în proiect la grupa dată însumează 231,4 mil.lei, ceea ce constituie o diminuare cu 40.4 mil.lei față de bugetul precizat pe anul 2016.

Cheltuielile și resursele grupei date se prezintă în tabelul care urmează:

*mil.lei*

|  |  |  |  |  |
| --- | --- | --- | --- | --- |
|  | Aprobat (precizat)  2016 | Proiect 2017 | Proiect 2017 faţă de aprobat (precizat) 2016 | |
| *+,-* | *%* |
| 1 | 2 | 3 | 4 | 5 |
| **Cheltuieli și active nefinanciare, total** | **271,8** | **231,4** | **-40,4** | **85,1** |
| Ponderea în totalul cheltuielilor bugetului de stat, % | 0,8 | 0,6 | -0,2 | 0,75 |
| Cheltuieli curente | 213,5 | 169,7 | -43,8 | 79,5 |
| Cheltuieli capitale | 58,3 | 61,7 | 3,4 | 105,8 |
| **Resurse, total** | **271,8** | **231,4** | **-40,4** | **85,1** |
| *inclusiv:* |  |  |  |  |
| resurse generale | 60,0 | 121,6 | 61,6 | 202,6 |
| resurse ale proiectelor finanțate din surse externe | 65,4 | 19,4 | -46,0 | 29,7 |
| venituri colectate | 146,4 | 90,4 | -56,0 | 61,7 |
| *dintre care venituri speciale* | 137,5 | 84,3 | -53,2 | 61,3 |

Resursele ramurii în mărime de 231,4 mil.lei vor fi direcționate în scopul implementării programelor în domeniul protecției mediului, gestionării deșeurilor solide și utilizării durabile a resurselor naturale cu finanțare din:

* fondurile ecologice 84,3 mil.lei cu o descreștere de 53,2 mil.lei față de precizat 2016;
* fondul de dezvoltare regională – 59,7 mil.lei sau cu o creștere de 59,2 mil.lei față de precizat 2016;
* proiecte finanțate din surse externe – 19,4 mil.lei.

*Proiectele finanțate din surse externe*:

1. Proiectul *”Adaptarea la schimbările climatice și silvicultură Republica Moldova”*. Bugetul proiectului pentru anul 2017 constituie cheltuieli din granturi în sumă de 7,1 mil.lei.

Proiectul se implementează în baza Acordul de Grant între Guvernul Republicii Moldova și Banca Internațională pentru Reconstrucții și Dezvoltare / Asociația Internațională pentru Dezvoltare, semnat la 9 septembrie 2016. Scopul proiectului este elaborarea pachetului tehnic și fiduciar al viitorului Proiect ”*Adaptarea la schimbările climatice și silvicultura în Moldova”,* pregătirea documentelor relevante de garanții de mediu și sociale, precum și realizarea activităților de comunicare și promovare.

1. Proiectul *"Îmbunătățirea transfrontalieră a gestionării deșeurilor municipal solide din Republica Moldova, Romania și Ucraina”.* Bugetul proiectului pentru anul 2017 constituie cheltuieli din granturi în sumă de 12,2 mil.lei.
2. Proiectul *„Consolidarea rețelei de arii naturale protejate pentru conservarea biodiversității și dezvoltării durabile în regiunea Delta Dunării și Prutului de Jos -* 0,05 mil.lei.

***5.4.6. Gospodăria de locuinţe şi gospodăria serviciilor comunale***

Cheltuielile incluse în proiect pe anul 2017 la grupa dată sunt majorate cu 208,4 mil.lei faţă de cele bugetul preconizat în anul 2016.

*mil.lei*

|  |  |  |  |  |
| --- | --- | --- | --- | --- |
|  | Aprobat (precizat)  2016 | Proiect 2017 | Proiect 2017 faţă de aprobat (precizat) 2016 | |
| *+,-* | % |
| 1 | 2 | 3 | 4 | 5 |
| **Cheltuieli și active nefinanciare, total** | **370,8** | **579,2** | **208,4** | **156,2** |
| Ponderea în totalul cheltuielilor bugetului de stat, % | 1,1 | 1,6 | 0,5 | 145,4 |
| Cheltuieli curente | 191,3 | 220,5 | 29,2 | 115,3 |
| Cheltuieli capitale | 179,5 | 358,7 | 179,2 | 199,8 |
| **Resurse, total** | **370,8** | **579,2** | **208,4** | **156,2** |
| *inclusiv:* |  |  |  |  |
| resurse generale | 60,3 | 43,5 | -16,8 | 72,1 |
| resurse ale proiectelor finanțate din surse externe | 160,0 | 348,0 | 188,0 | 217,5 |
| venituri colectate | 150,5 | 187,4 | 36,9 | 124,5 |
| *dintre care venituri speciale* | 150,5 | 187,4 | 36,9 | 124,5 |

Direcțiile prioritare în domeniul gospodăriei de locuințe și gospodăriei serviciilor comunale sînt implementate de către Ministerul Dezvoltării Regionale și Construcțiilor și Ministerul Mediului.

Resursele ramurii în mărime de 579,2 mil.lei vor fi direcționate în scopul aprovizionării cu apă și canalizare și asigurarea serviciilor comunale de calitate cu finanțare din:

* fondurile ecologice - 187,4 mil.lei cu creștere de 36,9 mil.lei față de precizat 2016;
* fondul de dezvoltare regională – 43,8 mil.lei sau cu o creștere de 20,5 mil.lei față de precizat 2016;
* proiecte finanțate din surse externe – 348,0 mil. lei.

*Proiectele finanțate din surse externe*:

1. Proiectul *”Construcția locuințelor sociale”.* Pentru anul 2017 se planifică demararea construcţiei la 3 obiective, şi anume: Făleşti, Rezina şi Glodeni şi continuarea lucrărilor la obiectivele din Nisporeni, Ialoveni şi Leova. Limitele pentru proiectul dat sunt stabilite în sumă totală de 120,0 mil. lei,
2. Proiectul *”Modernizarea serviciilor publice locale”.* Obiectivul general al Proiectului este de a sprijini îmbunătăţirea serviciilor publice locale în satele şi oraşele selectate din Republica Moldova în sectorul de apă şi canalizare, managementul deşeurilor solide şi eficienţa energetică. Cheltuielile proiectului pentru anul 2017 sunt estimate la cifra de 41,9 mil.lei
3. Proiectul *„Alimentarea cu apă a regiunii de Nord a Republicii Moldova”.* Costul proiectului este estimat pentru anul 2017 la suma de 142,5 mil.lei.Direcțiile prioritarea sunt determinate de aprovizionarea unor localități din nordul republicii, crearea operatorului regional, etc.
4. Proiectul *„Consolidarea cadrului instituțional în sectorul alimentării cu apă și sanitație în Republica Moldova”*. Costul activităților pentru anul bugetar 2017 - 31,1 mil.lei.
5. Proiectul *„Studiul de fezabilitate privind extinderea apeductului centralizat Chișinău –Călărași”*. Costul proiectului pentru anul bugetar 2017 - 10,5 mil.lei.
6. Proiectul ”*Programul de dezvoltare a serviciilor de aprovizionare cu apă potabilă*”. Costul proiectului pentru anul bugetar 2017 - 1,9 mil.lei.

***5.4.7. Ocrotirea sănătăţii***

Cheltuielile destinate ocrotirii sănătății pe anul 2017 se estimează la circa 3438,5 mil.lei cu o majorare de 105,7 mil.lei față de prevederile anului 2016.

Cheltuielile și resursele grupei date se prezintă în tabelul care urmează:

*mil.lei*

|  |  |  |  |  |
| --- | --- | --- | --- | --- |
|  | Aprobat (precizat) 2016 | Proiect 2017 | Proiect 2017 față de aprobat (precizat) 2016 | |
| +/- | % |
| 1 | 2 | 3 | 4 | 5 |
| **Cheltuieli și active nefinanciare, total** | **3332,9** | **3438,6** | **105,7** | **103,2** |
| Ponderea în totalul cheltuielilor bugetului de stat, % | 9,9 | 9,3 | -0,6 | x |
| Cheltuieli curente | 3287,3 | 3391,4 | 104,1 | 103,2 |
| Cheltuieli capitale | 45,6 | 47,2 | 1,6 | 103,5 |
| **Resurse, total** | **3332,9** | **3438,6** | **105,7** | **103,2** |
| *inclusiv:* |  |  |  |  |
| resurse generale | 3089,9 | 3212,5 | 122,6 | 104,0 |
| resurse ale proiectelor finanțate din surse externe | 112,0 | 102,5 | -9,5 | 91,5 |
| venituri colectate | 131,0 | 123,6 | -7,4 | 94,4 |

Din punctul de vedere al principalelor măsuri, cheltuielile prevăzute la „*Ocrotirea sănătății*” pentru finanțare în anul 2017 se caracterizează precum urmează:

* asigurarea transferurilor de la bugetul de stat către fondurile asigurării obligatorii de asistență medicală întru:

1. asigurarea obligatorie de asistenţă medicală a categoriilor de persoane conform legislaţiei. În proiectul bugetului de stat pentru anul 2017 au fost estimate cheltuieli în volum de 2526,4 mil.lei, *mai mult cu 156,4 mil.lei* față de cele planificate în anul 2016.
2. realizarea programului naţional de ocrotire a sănătăţii „*Controlul și profilaxia diabetului zaharat*”, sunt prevăzute 62,0 mil.lei cu o *majorare de 9,2 mil.lei* față de cele planificate în anul 2016.

* implementarea în continuare de către Ministerul Sănătății a programelor naționale și speciale în domeniul ocrotirii sănătății. Volumul alocațiilor prevăzut în proiectul bugetului de stat pe anul 2017 pentru realizarea programelor naționale este în creștere cu 24,4 mil.lei față de cele planificate în anul 2016.
* asigurarea activității instituțiilor bugetare din domeniul ocrotirii sănătății. Volumul alocațiilor prevăzut în proiectul de buget pe anul 2017 pentru întreținerea instituțiilor este în creștere cu 10,9 mil.leifață de cele prevăzute pe anul 2016.
* realizarea a *2 proiecte cu finanțare externă*, pentru care în proiect la partea de cheltuieli sunt prevăzute mijloace în sumă de 102,5 mil.lei cu *o reducere de 9,5 mil.lei* sau 8,5 la sută față de cele planificate pe anul 2016. Acestea sunt:

1. *„Programul de profilaxie și control al infecției HIV/SIDA/infecțiilor cu transmitere sexuală/ tuberculozei în Moldova”:* anul 2017 – 90,8 mil.lei.

Obiectivele cheie ale proiectului în anul 2017 sunt:

* asigurarea mamelor HIV+ şi copiilor născuţi de către acestea cu tratament profilactic şi lapte praf în vederea prevenirii transmiterii de la mamă la făt;
* asigurarea monitorizării tratamentului persoanelor HIV prin procurarea testelor virusologice și imunologice;
* îmbunătăţirea principalilor indicatori de rezultat TB (rata de depistare a cazurilor şi rata de succes al tratamentului) şi la reducerea prevalenţei TB-MDR.
* suport pentru diagnosticul tuberculozei.

1. Proiectul *„Modernizarea sectorului sănătății în Republica Moldova”*: anul 2017 - 11,7 mil.lei. Pe parcursul anului 2017 se prevăd următoarele activități:

* asistență tehnică pentru revizuirea și implementarea schemei de stimulente bazată pe performanță pentru îmbunătățirea eficienței și calității serviciilor de asistență medicală primară;
* asistență tehnică pentru restructurarea proceselor business și a fluxurilor de lucru pentru spitale aflate sub un management comun.

În afară de aceasta este de menționat că, în proiectul bugetului de stat pe anul 2017 pentru activități de cercetare, dezvoltare și inovare ce vor fi realizate de Ministerul Sănătății și Academia de Științe a Moldovei sunt estimate alocații în volum de 36,2 mil.lei mai mult cu 1,7 mil.lei față de cele planificate pe anul 2016.

***5.4.8. Cultură, sport, tineret, culte și odihnă***

Cheltuielile bugetului de stat pe anul 2017 pentru grupa dată sunt prevăzute cu o creştere de 13,6 mil. lei sau 2,1 la sută faţă de cele precizate pe anul 2016.

Cheltuielile și resursele grupei date se prezintă în tabelul care urmează:

*mil.lei*

|  |  |  |  |  |
| --- | --- | --- | --- | --- |
|  | Aprobat (Precizat) 2016 | Proiect 2017 | Proiect 2017 faţă de aprobat (precizat) 2016 | |
| +,- | % |
| 1 | 2 | 3 | 4 | 5 |
| **Cheltuieli și active nefinanciare, total** | **662.4** | **676.0** | **13.6** | **102.1** |
| *dintre care: transferuri cu destinație specială către bugetele locale* | 154.2 | 162.0 | 7.8 | 105.1 |
| Ponderea în totalul cheltuielilor bugetului de stat, % | 2.0 | 1.8 |  |  |
| Cheltuieli curente | 602.5 | 617.9 | 15.4 | 102.6 |
| Cheltuieli capitale | 59.9 | 58.1 | -1.8 | 97.0 |
| **Resurse, total** | **662.4** | **676.0** | **13.6** | **102.1** |
| *inclusiv:* |  |  |  |  |
| resurse generale | 647.8 | 662.0 | 14.2 | 102.2 |
| venituri colectate | 14.6 | 14.0 | -0.6 | 95.9 |

Bugetul Ministerului Culturii pentru anul 2017 a fost suplimentat cu:

* 32,0 mil.lei pentru implementarea proiectelor de reabilitare a edificiilor culturale (Sala cu Orgă și Teatrul B.P.Hașdeu) din contul asistenței financiare nerambursabile din partea Guvernului României. Astfel, costul total al proiectului va constitui 37,7 mil. lei;
* 6,0 mil.lei pentru realizarea proiectelor cinematografice conform Legii cinematografiei nr.116 din 3 iulie 2014. În anul 2017 se prevede creșterea numărului de filme autohtone cu 6 în comparație cu anul precedent.
* 1,0 mil.lei pentru achiziționarea de carte.
* 5,0 mil.lei pentru susținerea instituțiilor de cultură.

Astfel, bugetul Ministerului Culturii prevede alocații pentru:

* asigurarea activităţii teatrelor, circului și organizațiilor concertistice din subordine – 122,1 mil. lei, care se mențin la nivelul alocațiilor precizate pentru anul 2016. Se prevede creșterea numărului de spectacole și desfășurarea a circa 2830 spectacole anual;
* desfăşurarea acţiunilor cultural-artistice – 9,4 mil. lei, cu 3,5 mil.lei mai puțin față de mijloacele prevăzute pentru anul 2016;
* asigurarea proiectelor culturale (Europa Creativă) – 6,5 mil. lei, care se mențin la nivelul alocațiilor precizate pentru anul 2016;
* acordarea îndemnizației de merit pentru oamenii de creație – 6,4 mil. lei, care se mențin la nivelul alocațiilor precizate pentru anul 2016.

Bugetul Ministerului Tineretului și Sportului a fost suplimentat cu 3,0 mil.lei pentru reparația capitală a *Centrului Sportiv de pregătire a loturilor naționale* și este estimat în volum de 128,1 mil. lei.

Totodată, bugetul Ministerului Tineretului și Sportului include alocații pentru:

* desfăşurarea acţiunilor pentru tineret - 22,1 mil. lei, cu 8,0 mil.lei mai mult față de alocațiile precizate pentru anul 2016;
* acordarea burselor pentru sportivi – 5,0 mil. lei, cu 0,4 mil.lei mai mult față de alocațiile precizate pentru anul 2016. Pentru anul 2017 se prognozează acordarea a circa 64 burse în acest scop;
* acordarea premiilor pentru sportivi – 5,0 mil. lei, cu 4,0 mil.lei mai puțin față de alocațiile precizate pentru anul 2016;
* asigurarea realizării Calendarului acţiunilor sportive naţionale şi internaţionale – 30,3 mil. lei, cu 8,5 mil.lei mai puțin față de alocațiile precizate pentru anul 2016.

Transferurile cu destinație specială de la bugetul de stat către autoritățile publice locale pentru finanțarea activității școlilor sportive au fost suplimentate cu 0,4 mil. lei în scopul asigurării activității curente și constituie 162,0 mil.lei.

Bugetul IPNA Compania “Teleradio-Moldova” a fost suplimentat cu 10,1 mil.lei în scopul retehnologizării, precum și asigurării majorărilor salariale conform Hotărîrii Guvernului nr.219 din 29 aprilie 2015 și este estimat în volum de 99,6 mil. lei, cu 8,9 mil. lei mai mult față mijloacele financiare prevăzute pentru anul 2016.

***5.4.9. Învăţămînt***

Cheltuielile bugetului de stat pe anul 2017 pentru grupa dată sunt prevăzute cu o creştere de 612,3 mil. lei, sau 7,3 la sută faţă de cele prevăzute pentru anul 2016.

Cheltuielile și resursele grupei date se prezintă în tabelul care urmează:

*mil. lei*

|  |  |  |  |  |
| --- | --- | --- | --- | --- |
|  | Aprobat (Precizat) 2016 | Proiect 2017 | Proiect 2017 faţă de aprobat (precizat) 2016 | |
| +,- | % |
| 1 | 2 | 3 | 4 | 4 |
| **Cheltuieli şi active nefinanciare, total** | **8 407,6** | **9 019,9** | **612,3** | **107,3** |
| *din care transferuri cu destinaţie specială către bugetele locale* | *6 269,8* | *6 472,4* | *202,6* | *103,2* |
| Ponderea în totalul cheltuielilor bugetului de stat, % | 24,86 | 24,38 | -0,48 | x |
| Cheltuieli curente | 8 192,8 | 8 488,2 | 295,4 | 103,6 |
| Cheltuieli capitale | 214,8 | 531,7 | 316,9 | 247,5 |
| **Resurse, total** | **8 407,6** | **9 019,9** | **612,3** | **107,3** |
| *inclusiv:* |  |  |  |  |
| resurse generale | 8 102,6 | 8 559,9 | 457,3 | 105,6 |
| resurse ale proiectelor finanţate din surse externe | 134,4 | 285,8 | 151,4 | 212,6 |
| venituri colectate | 170,6 | 174,2 | 3,6 | 102,1 |

Principalii factori care au contribuit la modificarea volumului de alocaţii faţă de nivelul prevăzut pentru anul 2016 sunt:

* Transferurile cu destinaţie specială în bugetele locale pentru finanţarea instituţiilor de învăţămînt preşcolar, primar, secundar general, special şi extraşcolar *sporesc cu* *202,6 mil. lei,* majoritar pentru asigurarea implementării normelor salariale prevăzute de legislaţia în vigoare, deschiderea noilor grupe în grădiniţe, indexarea normelor de alimentaţie, etc.
* Alocaţiile prevăzute pentru implementarea măsurilor de reformă în domeniul învăţămîntului profesional tehnic din contul suportului bugetar oferit de Comisia Europeană sînt *în creştere cu 90,6 mil. lei*. Din suma totală de 115,5 mil.lei, 105,5 mil.lei constituie investiţiile în 12 centre de excelenţă profesională din subodinea Ministerului Agriculturii şi Industriei Alimentare, Ministerul Educaţiei, Ministerul Culturii şi Ministerului Sănătăţii.
* Pentru realizarea programului de suport bugetar în cadrul proiectului „*Reforma educației în Moldova*”, susținut de Banca Mondială, alocaţiile bugetare au fost *majorate cu* *78,2 mil. lei* pentru finanțarea lucrărilor de renovare a 6 şcoli generale conform standardelor educaţionale.

Pentru anul 2017 se prevede o ulterioară majorare a burselor elevilor și studenților, în care scop sînt prevăzute 13,6 mil.lei. De burse majorate vor beneficia circa 36,1 mii persoane.

* Alocaţiile prevăzute pentru *4 proiecte finanţate din surse externe*, derulate în ramură, sînt *în creştere cu* *151,4 mil. lei* din contul intrărilor suplimentare planificate şi a soldului de mijloace preconizate a fi formate la finele anului 2016.
* Alocaţiile bugetare destinate achitării serviciilor educaţionale oferite de către instituţiile de învăţămînt superior pentru pregătirea cadrelor conform comenzii de stat (773,7 mil. lei), implementarea normelor salariale tranzitorii (32,1 mil. lei) şi alte măsuri.
* Pentru întreţinerea căminelor instituţiilor de învăţămînt în bugetul de stat se prevăd cheltuieli în sumă de 193,4 mil. lei, cu *22,7 mil. lei* *mai mult* faţă de nivelul prevăzut pentru 2016.

În cadrul *Programului de asistenţă tehnică şi financiară acordată de Guvernul României* pentru instituţiile preşcolare din Republica Moldova, în bugetul Fondului de Investiţii Sociale din Moldova sunt prevăzute mijloace în volum de 2,0 mil. lei - contribuţia Guvernului la proiectul respectiv, care vor fi utilizate pentru pentru achitarea taxelor, impozitelor, cheltuielilor de transport, cheltuieli de întreținere a oficiului etc.

Din contul alocaţiilor prevăzute în bugetul anului 2017, *15 instituţii de învăţămînt general* vor fi reconstruite şi dotate conform standardelor educaţionale, *40 instituţii de învăţămînt preşcolar* vor fi renovate, *1 150 mii exemplare de materiale didactice* vor fi elaborate, *900 de cadre didactice* vor fi instruite.

În anul 2017 la grupa „Învăţământ” vor fi în derulare următoarele *proiecte finanţate din surse externe:*

1. *Proiectul II al Fondului de Investiţii Sociale,* pentru care au fost planificate cheltuieli pentru servicii de proiectare, servicii de instruire pentru părinţii copiilor cu dizabilități, cheltuieli de retribuire a muncii, lucrări de reparaţie a şcolilor de circumscripţie şi lucrări de construcţie a grădiniţei de copii tip ”casă pasivă” din or.Călăraşi. Cheltuielile pentru îndeplinirea acestor activităţi se vor suporta din contul contribuţiei din granturi externe, donaţii, sponsorizări, contribuţiei autorităţilor publice locale la proiect în volum de 116,5 mil. lei.
2. Proiectul *„Programul de asistenţă tehnică şi financiară acordată de Guvernul României pentru instituţiile preşcolare din Republica Moldova”,* în cadrul căruia se planifică dezvoltarea şi modernizarea reţelei de instituţii din localităţile rurale prin renovarea şi construcţia a 40 instituţii preşcolare, în funcţie de necesităţile locale.

Cheltuielile pentru îndeplinirea acestor activităţi se vor suporta din contul contribuţiei din granturi externe, donaţii, sponsorizări, contribuţiei autorităţilor publice locale la proiect, soldului de mijloace intrate în cont la situaţia din 1 ianuarie curent, în volum de 77,5 mil. lei.

1. *Proiectul de reformă a educaţiei din Moldova,* pentru care se planifică lucrări de renovare a 9 instituţii de învăţămînt general, realizarea planului de formare a profesorilor si directorilor instituţiilor de învăţămînt,managementul proiectului, implementate de Ministerul Educaţiei şi Fondul de Investiţii Sociale din Moldova. Cheltuielile pentru îndeplinirea acestor activităţi se vor suporta din contul contribuţiei din împrumuturi externe în volum de 87,8 mil. lei.
2. Proiectul *„Fortificarea capacităţilor Sistemului Informaţional de Management în Educaţie (SIME)”* prevede evaluarea capacităţii statistice şi revizuirea cadrului statistic, formarea în colectarea, analiza si diseminarea datelor din SIME şi alte activităţi. Cheltuielile pentru îndeplinirea acestor activităţi se vor suporta din contul contribuţiei din granturi externe în volum de 4,0 mil. lei.

***5.4.10. Protecţie socială***

Cheltuielile destinate domeniului protecției sociale pe anul 2017 se estimează în volum de 7449,2 mil.lei și sunt în creştere cu 694,7 mil.lei sau cu 10,3 la sută față de cheltuielile precizate pe anul 2016.

Cheltuielile și resursele grupei date se prezintă în tabelul care urmează:

*mil. lei*

|  |  |  |  |  |
| --- | --- | --- | --- | --- |
|  | Aprobat (precizat) 2016 | Proiect 2017 | Proiect 2017 față de aprobat (precizat) 2016 | |
| +,- | % |
| 1 | 2 | 3 | 4 | 5 |
| **Cheltuieli și active nefinanciare, total** | **6754,5** | **7449,2** | **694,7** | **110,3** |
| Ponderea în totalul cheltuielilor bugetului de stat, % | 20,0 | 20,1 | 0,1 |  |
| Cheltuieli curente | 6733,8 | 7407,5 | 673,7 | 110,0 |
| Cheltuieli capitale | 20,7 | 41,7 | 21,0 | 201,4 |
| **Resurse, total** | **6754,5** | **7449,2** | **694,7** | **110,3** |
| *inclusiv:* |  |  |  |  |
| resurse generale | 6636,7 | 7317,7 | 681,0 | 110,3 |
| resurse ale proiecte finanțate din surse externe | 19,1 | 25,5 | 6,4 | 133,5 |
| resurse colectate | 98,7 | 106,0 | 7,4 | 107,4 |

În aspectul repartizării resurselor, volumul preponderent revine *resurselor generale* fiind estimate în sumă de 7315,4 mil.lei sau 98,2 la sută din totalul acestora, cu o majorare de 14,2 p.p. față de precizat 2016.

*Resursele colectate* vor constitui 106,0 mil.lei sau 1,4 la sută din resursele totale. Comparativ cu anul 2016 precizat, acestea sînt în creștere cu 7,4 p.p. Ponderea cea mai mare în veniturile colectate constituie *veniturile speciale* (Fondul republican de susținere socială a populației) în sumă totală de 92,2 mil.lei sau cu 8,6 mil.lei mai mult față de precizat în anul 2016.

Cheltuielile incluse în proiectul bugetului de stat pe anul 2017 au fost estimate reieșind din prioritățile strategice ale sectorului și din angajamentele de cheltuieli asumate în anii precedenți cu impact financiar asupra anilor următori.

Ca priorități în ramură s-ar putea menționa:

* dezvoltarea sistematică a asistenței sociale pentru a spori nivelul de protecție a cetățenilor, familiilor și coeziunea socială;
* consolidarea programelor de ajutor social pentru creșterea nivelului de protecție a familiilor;
* dezvoltarea politicilor proactive de susținere a familiilor cu copii, implementarea programelor pentru dezvoltarea abilităților parentale;
* respectarea drepturilor persoanelor cu dizabilități prin implementarea recomandărilor și observațiilor Comitetului ONU;
* promovarea politicilor în domeniul protecției familiei și copilului;
* asigurarea durabilității financiare a sistemului public de asigurări sociale;
* actualizarea anuală a cuantumului pensiilor;
* consolidarea capacităților naționale în domeniul combaterii violenței în familie.

În bugetul de stat pe anul 2017 la ramura ”*Protecția socială*” pentru realizarea priorităților nominalizate sînt prevăzute următoarele măsuri noi:

* + indexarea Venitului Lunar Minim Garantat pentru acordarea ajutorului social și ajutorului pentru perioada rece a anului (în prezent VLMG - 900 lei, conform proiectului - 961 lei) – *82,4 mil.lei,* ceea ce va determina majorarea numărului de beneficiari de ajutor social cu 4 845 familii și majorarea mărimii medii a ajutorului social cu 40 lei (estimat 2017 – 790 lei);
  + realizarea protecției sociale pentru familiile cu copii în sumă de *100,3 mil.lei* și anume:
* majorarea indemnizației unice la nașterea copilului (pentru persoanele asigurate și neasigurate) va fi stabilită în cuantum de 5300 lei (actualmente mărimea acesteia constituie pentru I copil – 3100 lei, pentru fiecare copil următor – 3400 lei) – 90,8 mil.lei;
* instituirea unui tip nou de prestație – indemnizație lunară de suport (în cuantum de 270 lei) pentru creșterea pînă la vîrsta de 3 ani a copiilor gemeni sau mai mulți copii născuți dintr-o singură sarcină – 3,3 mil.lei;
* acordarea dreptului la indemnizația lunară pentru întreținerea copilului aflat sub tutelă/curatelă și copiilor rămași temporar fără ocrotirea părintească în mărime de 800 lei – 6,2 mil.lei;
  + majorarea cu 50 la sută a indemnizației unice pentru tinerii specialiști cu studii medicale și farmaceutice plasați în cîmpul muncii în mediu rural, absolvenți ai instituțiilor de învățămînt superior și postsecundar pedagogic – în sumă de *7,8 mil.lei* (actualmente, mărimea indemnizației pe specialilti cu studii superioare este de 30 mii lei, în condiții noi – 45 mii lei, pentru specialiști cu studii medii – 24 mii lei, în condiții noi – 36 mii lei)*;*
  + îmbunătățirea și eficientizarea activității Centrului Republican Experimental Protezare, Ortopedie și Reabilitare în vederea implementării unor noi metode de tratament recuperator, lărgirii spectrului serviciilor medicale de reabilitare acordate și a numărului de beneficiari în sumă de *3,6 mil.lei*;
  + realizarea priorității privind dezinstituționalizarea persoanelor cu dizabilități din instituțiile sociale subordonate Ministerului Muncii, Protecției Sociale și Familiei *– 2,0 mil.lei*;

Totodată, comparativ cu bugetul de stat precizat pe anul 2016 în proiectul bugetului de stat pe anul 2017 pe ramura ”*Protecția socială*” sînt prevăzute *suplimentar* mijloace financiare pentru realizarea angajamentelor deja asumate, dintre care:

- pensiile și prestațiile sociale militarilor, persoanelor din corpul de comandă și din trupele organelor afacerilor interne însumează 1112,3 mil.lei, în *creștere cu* *106,9 mil.lei* față de cele precizate în anul 2016, în legătură cu indexarea pensiilor cu indicile prețului de consum pentru anul precedent de 6,8%, modificarea contingentului și mărimii medii a pensiilor;

* transferurile de la bugetul de stat către bugetul asigurărilor sociale de stat constituie – 5530,8 mil. lei, cu o majorare de *307,0 mil.lei* comparativ cu cele precizate în anul 2016, din care 87,1 mil.lei sînt direcționate pentru acoperirea deficitului bugetului asigurărilor sociale de stat și 219,9 mil. lei pentru plata prestațiilor sociale, în legătură cu majorarea contingentului și mărimii medii a plăților, inclusiv:
* 93,7 mil.lei – cheltuielile pentru acoperirea diferenței pînă la pensia minimă;
* 55,8 mil.lei – suportul financiar de stat,;
* 31,1 mil.lei – cheltuielile pentru acoperirea perioadelor necontributive incluse în stagiu de cotizare;
* transferurile cu destinație specială către bugetele locale pentru asistența socială specială unor categorii de populație în sumă de 192,7 mil.lei, ceea ce constituie cu *28,4 mil.lei* mai mult față de suma precizată pe anul 2016, în legătură cu creșterea numărului de beneficiari;
* compensarea pierderilor pentru depunerile bănești ale cetățenilor în Banca de Economii mai mult cu suma de *22,8 mil.lei* față de precizat 2016;
* pentru realizarea a *3 proiecte cu finanțare externă* sînt prevăzute la partea de cheltuieli, mijloace în sumă de 25,5 mil.lei cu o majorare de *6,4 mil.lei* față de cele precizate pe anul 2016;
* cheltuieli efectuate din Fondul republican de susținere socială a populației în sumă de 92,2 mil.lei cu o reducere de *2,2 mil.lei* față de cele precizate pe anul 2016;
* asigurarea altor măsuri și activității instituțiilor bugetare din domeniul asistenței sociale.

***5.5. Raporturile dintre bugetul de stat şi componentele BPN***

***5.5.1.Transferurile către bugetele locale***

Pentru anul 2017, pentru toate autoritățile publice locale raporturile între bugetul de stat cu bugetele locale sânt stabilite conform noului sistem de formare a bugetelor locale, în baza Legii nr.267 din 1 noiembrie 2013, prin care au fost operate modificări și completări la Legea nr.397-XV din 16 octombrie 2003 privind finanțele publice locale și Codul fiscal nr.1163-XIII din 24 aprilie 1997.

Astfel, raporturile dintre bugetul de stat și bugetele locale se rezumă la:

1. transferuri cu destinație generală;
2. transferuri cu destinație specială;
3. transferuri temporare de compensare.

Conform calculelor, volumul total al transferurilor de la bugetul de stat către bugetele locale se cifrează la 8 147,9 mil.lei, dintre care:

* transferuri cu destinație generală – 1 211,1 mil.lei;
* alte transferuri cu destinație generală – 14,1 mil.lei;
* transferurile cu destinaţie specială – 6 838,4 mil. lei;
* transferuri temporare din fondul de compensare – 84,3 mil.lei.

*Transferuri cu destinație generală*

Suma *transferurilor cu destinație generală* de la bugetul de stat către bugetele locale de ambele nivele din Fondul de susținere financiară a unităților administrativ-teritoriale sunt calculate, conform legii, pe bază de formulă, distinctă pentru fiecare UAT de nivelul întîi și nivelul al doilea, pe baza datelor conform execuției bugetare din anul 2015. Fondul de susținere financiară a UAT se formează din impozitul pe venitul persoanelor fizice nealocat sub formă de defalcări la bugetele locale, care pentru anul 2017, conform execuției bugetare din anul 2015, constituie 1 211,1 mil.lei.

*Transferuri cu destinație specială*

Conform prevederilor Legii privind finanțele publice locale, *transferurile cu destinaţie specială* de la bugetul de stat către bugetele locale se alocă pentru finanţarea:

1. învăţămîntului preşcolar, primar, secundar-general, special şi complementar (extraşcolar);
2. competenţelor delegate autorităţilor administrațiilor publice locale (în continuare – APL) la propunerea Guvernului (a se vedea pct.2.2 în continuare).

Totodată, ținând cont, că școlile sportive sânt instituții de învățământ extrașcolar, finanțarea acestora, la fel, se va efectua din contul transferurilor cu destinație specială.

*Transferuri cu destinație specială pentru învățământ*

Suma transferurilor cu destinație specială pentru instituțiile de învățământ constituie 6472,4 mil.lei.

Calculul transferurilor cu destinație specială de la bugetul de stat către bugetele locale pentru acoperirea cheltuielilor din *învățământ* (în continuare – transferuri) a fost efectuat după cum urmează:

Transferurile pentru *învățământul* *preșcolar* pentru fiecare unitate administrativ-teritorială au fost calculate în baza transferurilor stabilite pentru anul 2016 pentru respectivul nivel al învățământului.

Totodată, cheltuielile au fost majorate cu costul măsurilor de politici în domeniul remunerării muncii. Au fost indexate cheltuielile pentru energia electrică, energia termică, apă și canalizare la indicele de creştere a preţurilor de consum. La fel, a fost luată în calcul și indexarea normelor financiare de alimentare a copiilor.

Transferurile au fost suplimentate și cu mijloace, ce au fost solicitate de către unele autorități ale administrației publice locale atât pentru deschiderea noilor grupe / instituții preșcolare, cât și pentru acoperirea unor insuficiențe.

Transferurile pentru *învățământul* *primar și secundar general* includ transferuri categoriale pentru şcoli, gimnazii şi licee, calculate după metodologia de finanțare în bază de cost standard per elev.

Cuantumul normativului valoric pentru un *”*elev ponderat*”* şi a normativului valoric pentru o instituţie, luat în calcul la stabilirea transferurilor categoriale constituie *9 803,0 lei* şi, respectiv, *449 572,0 lei*.

În legătură cu particularităţile specifice din planurile de învăţământ privind *studierea limbilor minorităților naționale* și pentru studierea istoriei, culturii și tradițiilor poporului sânt luate în calcul mijloace financiare pentru acest scop.

Transferurile pentru învățământul primar și secundar general includ și mijloace, în vederea *organizării şi desfăşurării examenelor de absolvire*, în conformitate cu prevederile Hotărârii Guvernului nr.391 din 28 mai 2014 ”Cu privire la acțiunile de organizare și desfășurare a examenelor de absolvire a nivelurilor de învățământ”.

Au fost prevăzute mijloace financiare pentru *plata sporului lunar în mărime de 30%* din salariul de bază pentru angajații școlilor, gimnaziilor și liceelor din stânga Nistrului din raionul Dubăsari, din satul Varnița al raionului Anenii Noi și din satele Copanca și Hagimus din raionul Căușeni, prevăzute prin art.29 alin.(10) al Legii nr.355-XVI din 23 decembrie 2005 cu privire la sistemul de salarizare în sectorul bugetar.

Totodată, au fost prevăzute cheltuieli pentru *plata suplimentului de 1000 lei* pentru angajații unor instituții de învățământ secundar general din raionul Dubăsari, conform prevederilor Hotărârii Guvernului nr.609 din 21 iulie 2014 ”Privind modificarea și completarea unor hotărâri ale Guvernului”.

Cheltuielile pentru *liceele-internat cu profil sportiv* au fost calculate în baza transferurilor stabilite pentru anul 2016 pentru respectivele instituții.

Totodată, cheltuielile au fost majorate cu costul măsurilor de politici în domeniul remunerării muncii. Au fost indexate cheltuielile pentru energia electrică, energia termică, apă și canalizare la indicele de creştere a preţurilor de consum. La fel, a fost luată în calcul și indexarea normelor financiare de alimentare a copiilor.

Transferurile pentru *învățământul special* au fost calculate în baza cheltuielilor executate în anul 2015 de către autoritățile administrației publice locale pentru respectivele instituții din contul transferurilor. Pentru raioanele Nisporeni, Rîșcani și Strășeni au fost luate în considerare propunerile de reducere, înaintate la etapa de prezentare a proiectelor bugetelor locale.

Totodată, cheltuielile au fost majorate cu costul măsurilor de politici începute în anul 2016 în domeniul remunerării muncii. Au fost indexate cheltuielile pentru energia electrică, energia termică, apă și canalizare la indicele de creştere a preţurilor de consum. La fel, a fost luată în calcul și indexarea normelor financiare de alimentare a copiilor.

Întru continuarea pilotării modelului de educație incluzivă a copiilor cu dizabilități severe, în baza Ordinului ministrului educației nr.1186 din 10 decembrie 2015, au fost prevăzute cheltuieli pentru liceul teoretic ”Petre Ștefănucă”, Ialoveni.

Transferurile pentru *învățămîntul extrașcolar și odihna de vară* au fost calculate în baza transferurilor stabilite pentru anul 2016 pentru respectivele instituții / măsuri.

Totodată, cheltuielile au fost majorate cu costul măsurilor de politici începute în anul 2016 în domeniul remunerării muncii. Au fost indexate cheltuielile pentru energia electrică, energia termică, apă și canalizare la indicele de creştere a preţurilor de consum.

Transferurile au fost suplimentate și cu mijloace, ce au fost solicitate de către unele autorități ale administrației publice locale atât în legătură cu majorarea numărului de beneficiari, cât și pentru acoperirea unor insuficiențe.

La fel, au fost prevăzute și mijloace pentru organizarea și desfășurarea *olimpiadelor raionale / municipale*.

*Transferuri cu destinație specială pentru școlile sportive*

Suma transferurilor cu destinație specială pentru *școlile sportive* constituie 162,0 mil.lei.

Transferurile cu destinație specială pentru școlile sportive pentru anul 2017 au fost calculate în baza transferurilor cu destinație specială aprobate pentru anul 2016, fiind aplicat indicele de creștere a prețului de consum și ținându-se cont de costul majorărilor salariale prevăzute conform politicii salariale, precum și de solicitările înaintate de către unele autorități publice locale.

*Transferuri cu destinație specială pentru finanțarea competențelor delegate*

Suma totală a transferurilor cu destinație specială pentru finanțarea competențelor delegate se estimează în volum total de circa 204,0 mil.lei.

Aceste transferuri cu destinație specială se referă la:

* plăți sociale, indemnizații și servicii sociale;
* plata pentru paza depozitelor cu pesticide neutilizabile și perimate;
* compensarea scutirilor de la plata impozitului funciar (venituri ratate) ale deținătorilor de terenuri agricole situate după traseul Rîbnița-Tiraspol.

*Transferuri pentru unele plăți sociale, indemnizații și servicii sociale – 192,7 mil.lei:*

Transferurile cu destinaţie specială pentru plăţile sociale efectuate din bugetul de stat către bugetele locale de nivelul al doilea pentru anul 2017 au fost estimate reieşind din :

* modificarea contingentului de beneficiari, reieşind din propunerile autorităţilor publice locale,
* aplicarea indexării cu indicele preţurilor de consum (4,4%) la:

- cheltuielile pentru compensarea unor resurse energetice tinerilor specialişti, absolvenţi ai instituţiilor de învățământ superior şi post-secundar pedagogic în instituţii de învățământ din mediul rural şi centrele raionale,

- cheltuielile pentru diferenţa de tarife la energia electrică și gazele naturale pentru locuitorii unor localități din raioanele Căușeni și Dubăsari și satul Varnița din raionul Anenii Noi,

* majorarea cu 50 la sută a indemnizației unice tinerilor specialiști, absolvenți ai instituțiilor de învățământ superior și post-secundar pedagogic,
* acordarea suplimentar a indemnizațiilor pentru copii rămași temporar fără îngrijire părintească.

Ca transferuri pentru finanțarea competențelor delegate autorităților administrației publice locale sânt prevăzute:

*1) Compensații pentru serviciile de transport,* careinclud compensațiile pentru călătoria în transportul comun urban, suburban și interurban (cu excepţia taximetrelor) pentru persoanele cu dizabilități severă și accentuată şi compensarea cheltuielilor de deservire cu transport a persoanelor cu dizabilități ale aparatului locomotor *–* în conformitate cu prevederile art.49 alin.(1) și (2) al Legii nr.146 din 23 iunie 2016 pentru modificarea Legii nr.60 din 30 martie 2012 privind incluziunea socială a persoanelor cu dizabilități. Pentru anul 2017 se prevede acordarea compensaţiei în volum de circa *77,7 mil.lei.*

*2) Indemnizaţii pentru copiii adoptați și cei aflați sub tutelă/curatelă*, conform Legii nr.140 din 14 iunie 2013 privind protecția speciala a copiilor aflați în situație de risc și a celor separați de părinți, reglementărilor prevăzute în Hotărârea Guvernului nr.581 din 25 mai 2006 ”Pentru aprobarea Regulamentului cu privire la condițiile de stabilire și plată a indemnizaţiilor pentru copii adoptați sau cei aflați sub tutelă/curatelă” – circa *49,0 mil.lei*. Cuantumul indemnizaţiei în anul 2017 va constitui 800 lei/lunar pentru fiecare beneficiar.

*3) Indemnizații și compensații pentru absolvenții instituțiilor de învățământ superior și postsecundar pedagogic* pentru plata indemnizației unice și compensarea cheltuielilor de închiriere a spațiului locativ, consumul de energie termică și electrică personalului didactic angajat în instituțiile de învățământ din mediul rural și centrele raionale conform art.134 alin.(5) și (6) din Codul educației nr.152 din 17 iulie 2014 sunt prevăzute circa *22,8 mil.lei*.

*4) Compensarea cheltuielilor pentru diferența de tarife la energia electrică și la gazele naturale utilizate de locuitorii unor localități din raioanele Dubăsari și Căușeni și a satului Varnița din raionul Anenii Noi,* potrivit Legii nr.1435-XV din 7 noiembrie 2002 ”Pentru compensarea diferenței de tarife la energia electrică și la gazele naturale utilizate de locuitorii unor localități din raioanele Dubăsari și Căușeni și a satului Varnița din raionul Anenii Noi” sunt prevăzute *35,7 mil.lei*.

*5) Întreținerea serviciilor sociale –* prevăzute circa *7,6 mil.lei*.

* + 5 centre de reabilitare a victimelor violenţei în familie, costul cărora se cifrează la 3,4 mil.lei, din care 1 centru în raionul Căușeni – 0,8 mil.lei, 2 centre în raionul Drochia – 1,1 mil.lei, 1 centru în raionul Hîncești – circa 0,7 mil.lei și 1 centru în mun.Bălți – 0,8 mil.lei;
  + 2 centre de asistenţă şi protecţie a victimelor traficului de fiinţe umane, costul întreținerii cărora constituie circa 1,2 mil.lei, din care 1 centru în raionul Cahul – circa 0,7 mil.lei și 1 centru în raionul Căușeni – 0,5 mil.lei;
  + 3 Centre regionale HIV/SIDA, cheltuielile de întreținere constituind 3,0 mil.lei, din care 1 centru în mun.Chișinău – 1,0 mil.lei, 1 centru în mun.Bălți – circa 1,2 mil.lei și 1 centru în mun.Comrat (UTA Găgăuzia) – 0,8 mil.lei.
* *Transferuri pentru paza depozitelor cu pesticide neutilizabile și perimate*, conform prevederilor Hotărîrii Guvernului nr.1543 din 29 noiembrie 2002 ”Cu privire la măsurile suplimentare pentru depozitarea centralizată și neutralizarea pesticidelor inutilizabile și interzise” – circa *0,8 mil.lei*;
* *Compensarea scutirilor de la plata impozitului funciar (venituri ratate) ale deţinătorilor de terenuri agricole situate după traseul Rîbniţa-Tiraspol,* în conformitate cu prevederile Legii nr.39-XVI din 2 martie 2006 privind instituirea unor măsuri suplimentare de susținere a activității de întreprinzător desfășurate în localitățile din stînga Nistrului ale raionului Dubăsari, precum și a Regulamentului privind modul de compensare a veniturilor bugetelor locale, bugetului asigurărilor sociale de stat şi fondurilor asigurării obligatorii de asistenţă medicală, ratate în legătură cu scutirea deţinătorilor de terenuri agricole situate după traseul Rîbniţa-Tiraspol de la plata impozitului funciar, plata contribuţiilor de asigurări sociale de stat obligatorii şi plata primelor de asigurare obligatorie de asistenţă medicală, aprobat prin Hotărîrea Guvernului nr.567 din 21 mai 2007 - 0,6 mil.lei;

1. *Transferuri temporare de compensare*

Reieșind din prevederile art.III și art. IV ale Legii pentru modificarea și completarea unor acte legislative nr.267 din 01.11.2013, pentru anul 2017, Guvernul nu mai este abilitat de a forma fondul de compensare în componența bugetului de stat, pentru acoperirea eventualelor discrepanțe (riscuri) legate de reformarea sistemului de raporturi interbugetare.

E de menționat că din fondul de compensare au fost alocate transferuri temporare de compensare doar bugetelor unităților administrativ-teritoriale pentru care diferența dintre veniturile potrivit noului sistem de formare a bugetelor locale și veniturile potrivit sistemului precedent de formare a bugetelor locale este negativă.

Pentru anul 2017 discrepanța dintre veniturile potrivit noului sistem de formare a bugetelor locale și veniturile potrivit sistemului precedent de formare a bugetelor locale urma a fi calculată conform execuției bugetare din 2015, imposibil de efectuat din considerentul că în acest an toate autoritățile publice locale au implementat noul sistem de formare a bugetelor locale.

Totodată, la etapa de prezentare a proiectelor de buget pentru anul 2017, unele autorități publice locale (de ambele niveluri) au înaintat solicitări suplimentare de mijloace financiare la acoperirea cheltuielilor pentru domeniile proprii de activitate, precum întreținerea instituțiilor de asistență socială, instituțiilor culturale, întreținerea posturilor de salvatori și pompieri, precum și alte instituții bugetare.

În cadrul analizelor efectuate, au fost identificate rezerve la partea de venituri (subestimări ale autorităților publice locale) și la partea de cheltuieli (ajustări și optimizări), și în cazurile neacoperirii cheltuielilor pentru domeniile proprii de activitate cu veniturile proprii conform noului sistem de formare a bugetelor locale, luând în calcul rezervele identificate, insuficiențele rezultate s-au propus de a fi acoperite prin suplimentarea transferurilor temporare din fondul de compensare

Pentru anul 2017 volumul transferurilor de compensare constituie 84,3 mil.lei.

Transferurile de la bugetul de stat la bugetele locale pentru anul 2017 se prezintă în anexa nr.5 la proiectul de lege.

De rînd cu aceasta, în relațiile bugetului de stat cu bugetele locale pentru anul 2017 au fost luate *transferurile din fondul republican de susținere socială a populației* către fondurile locale de susținere a populației, care constituie 82,5 mil.lei.

***5.5.2.Transferurile către bugetul asigurărilor sociale de stat***

Transferurile de la bugetul de stat către bugetul asigurărilor sociale de stat pentru anul 2017 au fost estimate în sumă de 5 530,8 mil.lei, ceea ce este cu 483,5 mil.lei mai mult față de suma precizată pe anul 2016.

Relațiile între bugetul de stat și bugetul asigurărilor sociale de stat se realizează prin:

- transferuri cu destinație specială pentru acordarea prestaţiilor sociale şi pentru alte cheltuieli care, potrivit legislaţiei în vigoare, se suportă de la bugetul de stat prin intermediul bugetului asigurărilor sociale de stat. Pentru anul 2017 acestea au fost estimate în conformitate cu legislația în vigoare pe tipuri de prestații sociale, reieșind din mărimea stabilită a prestațiilor sociale și numărul beneficiarilor prognozat pentru perioada respectivă în volum de 4103,0 mil.lei sau cu 396,4 mil.lei mai mult față de precizat 2016, inclusiv pentru:

* indexarea Venitului Lunar Minim Garantat pentru acordarea ajutorului social și ajutorului pentru perioada rece a anului (în prezent VLMG - 900 lei, conform proiectului - 961 lei) – 82,4 mil.lei;
* realizarea protecției sociale pentru familiile cu copii în sumă de 94,1 mil.lei;
* plata prestațiilor sociale, în legătură cu majorarea contingentului și mărimii medii a plăților - 219,9 mil.lei.

- transferuri de la bugetul de stat pentru acoperirea insuficienţei veniturilor bugetului asigurărilor sociale de stat, în cazul în care resursele bugetului asigurărilor sociale de stat nu acoperă cheltuielile acestuia, care se estimează în sumă de 1427,7 mil.lei. Volumul transferurilor menționate au fost calculate ca diferență între resursele și cheltuielile proprii ale bugetului asigurărilor sociale de stat estimate pentru perioada respectivă.

***5.5.3.Transferurile către fondurile asigurării obligatorii de asistență medicală***

Pentru anul 2017, relațiile între bugetul de stat și fondurile asigurării obligatorii de asistență medicală se realizează prin transferuri de la bugetul de stat pentru:

* asigurarea obligatorie de asistență medicală a unor categorii de persoane neangajate prevăzute la articolul 4, alineatul 4 din Legea nr.1585-XIII din 27 februarie 1998 cu privire la asigurarea obligatorie de asistență medicală, pentru care Guvernul are calitatea de asigurat – 2525,7 mil.lei;
* compensarea veniturilor fondurilor asigurării obligatorii de asistență medicală a scutirilor de la plata primelor de asigurare obligatorie de asistență medicală (venituri ratate) a deţinătorilor de terenuri agricole situate după traseul Rîbniţa-Tiraspol*,* în conformitate cu prevederile Legii nr.39-XVI din 2 martie 2006 privind instituirea unor măsuri suplimentare de susținere a activității de întreprinzător desfășurate în localitățile din stînga Nistrului ale raionului Dubăsari și Regulamentul privind modul de compensare a veniturilor bugetelor locale, bugetului asigurărilor sociale de stat şi fondurilor asigurării obligatorii de asistenţă medicală, ratate în legătură cu scutirea deţinătorilor de terenuri agricole situate după traseul Rîbniţa-Tiraspol de la plata impozitului funciar, plata contribuţiilor de asigurări sociale de stat obligatorii şi plata primelor de asigurare obligatorie de asistenţă medicală, aprobat prin Hotărîrea Guvernului nr.567 din 21 mai 2007 – 0,7 mil.lei;
* implementarea programului cu destinație specială „Controlul și profilaxia diabetului zaharat” – 62,0 mil.lei;
* implementarea proiectului „Modernizarea sectorului sănătății în Republica Moldova” din contul împrumutului acordat de Banca Mondială – 4,6 mil.lei.

***Material adițional la Nota informativă:***

Tabelul nr.1 ”*Indicatorii macroeconomici pentru anii 2013-2019”*

Tabelul nr.2 *”Evoluţia BPN conform clasificaţiei economice pe anii 2015-2017”*

Tabelul nr.3 *”Evoluţia BPN conform clasificaţiei funcţionale pe anii 2015-2017”*

Tabelul nr.4 *”Structura bugetului de stat conform clasificaţiei economice pe anii 2015-2017”*

Tabelul nr.5 *”Structura veniturilor bugetului de stat conform clasificaţiei economice 2015-2017”*

Tabelul nr.6 *”Structura cheltuielilor bugetului de stat conform clasificaţiei funcţionale pe anii 2015-2017”*

Tabelul nr.7 *”Structura cheltuielilor bugetului de stat conform clasificaţiei economice pe anii 2015-2017”*

Tabelul nr.8 *”Sinteza programelor gestionate de autoritățile publice centrale incluse în buget pentru anii 2016-2017”*

Tabelul nr.9 *”Informaţie privind efectivul de personal pe APC pe anii 2015-2019”*

Tabelul nr.10 *”Sinteza proiectelor finanţate din surse externe, incluse în bugetul de stat pe anii 2015-2017”*

Tabelul nr.11 *”Investiţiile capitale finanţate din bugetul de stat pe APC şi pe proiecte pe anii 2016-2017”*

*Notă analitică privind rezultatele monitoringului financiar al activităţii economico-financiare a întreprinderilor de stat şi societăţilor comerciale cu capital integral sau majoritar de stat pentru anul 2015 și ianuarie–iunie 2016.*

Ministru

Octavian ARMAȘU